|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΥΠΟΔΟΜΩΝ**  **ΜΕΤΑΦΟΡΩΝ & ΔΙΚΤΥΩΝ**  **Γ.Γ.Δ.Ε. / ΕΥΔΕ ΑΕΡΟΔΡΟΜΙΩΝ**  **ΝΟΤΙΟΥ ΕΛΛΑΔΟΣ** | **ΕΡΓΟ:**  **ΧΡΗΜΑΤΟΔΟΤΗΣΗ:** | **Επέκταση αεροσταθμού, λοιπές βοηθητικές εγκαταστάσεις και διαμόρφωση περιβάλλοντος χώρου στον Κρατικό αερολιμένα Χανίων «Ι. Δασκαλογιάννης»**  **ΕΣΠΑ 2007-2013**  **ΕΠ Ενίσχυση της Προσπελασιμότητας** |
|  |  |  |

**ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ**

**ΑΘΗΝΑ**

**ΦΕΒΡΟΥΑΡΙΟΣ 2012**

|  |  |  |  |
| --- | --- | --- | --- |
|  | |  | |
|
|
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΥΠΟΔΟΜΩΝ**  **ΜΕΤΑΦΟΡΩΝ & ΔΙΚΤΥΩΝ**  **Γ.Γ.Δ.Ε. / ΕΥΔΕ ΑΕΡΟΔΡΟΜΙΩΝ**  **ΝΟΤΙΟΥ ΕΛΛΑΔΟΣ** | | ΕΡΓΟ: | **Επέκταση αεροσταθμού, λοιπές βοηθητικές εγκαταστάσεις και διαμόρφωση περιβάλλοντος χώρου στον Κρατικό αερολιμένα Χανίων «Ι. Δασκαλογιάννης»** |
| ΧΡΗΜΑΤΟΔΟΤΗΣΗ: | **ΕΣΠΑ 2007-2013**  **ΕΠ Ενίσχυση της Προσπελασιμότητας** |
|  |  |  |  |
|  | | | |
|  | | | |
| ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ | | | |
| ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΚΑΤΑΣΚΕΥΗΣ ΕΡΓΟΥ | | | |
|  | | | |

Η ΕΥΔΕ Αεροδρομίων Νοτίου Ελλάδος της ΓΓΔΕ του Υπουργείου Υποδομών, Μεταφορών & Δικτύων

**διακηρύσσει**

την με **ανοικτή δημοπρασία επιλογή** αναδόχου για την κατασκευή του έργου:

**«Επέκταση αεροσταθμού, λοιπές βοηθητικές εγκαταστάσεις και διαμόρφωση περιβάλλοντος χώρου στον Κρατικό Αερολιμένα Χανίων Ι. Δασκαλογιάννης»**

**Προϋπολογισμού 110.085.000,00 Ευρώ (με αναθεώρηση και Φ.Π.Α.),**

που θα διεξαχθεί σύμφωνα με α) τις διατάξεις του ν 3669/2008, και β) τους όρους του παρόντος τεύχους και

**καλεί**

τους ενδιαφερόμενους εργολήπτες να υποβάλλουν προσφορά για την ανάδειξη αναδόχου κατασκευής του ως άνω έργου.

|  |  |  |  |  |
| --- | --- | --- | --- | --- |
| **ΠΕΡΙΕΧΟΜΕΝΑ** | | | | |
|  | **ΚΕΦΑΛΑΙΟ Α΄** |  |  | σελ. |
| Άρθρο 1 | Κύριος του έργου – Αναθέτουσα Αρχή | | | 1 |
|  |  | | |  |
| Άρθρο 2 | Παραλαβή τευχών | | | 2 |
|  |  | | |  |
| Άρθρο 3 | Προϋποθέσεις έγκυρης και παραδεκτής συμμετοχής στο διαγωνισμό – Τρόπος υποβολής Φακέλου Προσφοράς | | | 2 |
|  |  | | |  |
| Άρθρο 4 | Διαδικασία κατάθεσης και εξέτασης των Προσφορών και | | | 3 |
|  | έγκριση αποτελέσματος | | |  |
|  |  | | |  |
| Άρθρο 5 | Σύμβαση – Συμβατικά τεύχη | | | 6 |
|  |  | | |  |
| Άρθρο 6 | Γλώσσα διαδικασίας | | | 6 |
|  |  | | |  |
| Άρθρο 7 | Εφαρμοστέα νομοθεσία | | | 7 |
|  |  | | |  |
| Άρθρο 8 | Χρηματοδότηση του Έργου, Φόροι, Δασμοί κ.λπ. – Πληρωμή Αναδόχου | | | 7 |
|  |  | | |  |
| Άρθρο 9 | Παροχή διευκρινίσεων για το διαγωνισμό | | | 7 |
|  |  | | |  |
| Άρθρο 10 | Τεκμήριο από την συμμετοχή στο διαγωνισμό | | | 7 |
|  | **ΚΕΦΑΛΑΙΟ Β΄** | | |  |
| Άρθρο 11 | Τίτλος, προϋπολογισμός, τόπος, περιγραφή και ουσιώδη χαρακτηριστικά του έργου | | | 8 |
|  |  | | |  |
| Άρθρο 12 | Προθεσμία εκτέλεσης του έργου | | | 9 |
|  |  | | |  |
| Άρθρο 13 | Διαδικασία Επιλογής Αναδόχου – Σύστημα υποβολής οικονομικών προσφορών | | | 9 |
|  |  | | |  |
| Άρθρο 14 | Κριτήριο Ανάθεσης - Ανάδειξη Αναδόχου | | | 10 |
|  |  | | |  |
| Άρθρο 15 | Εγγύηση συμμετοχής στο διαγωνισμό | | | 10 |
|  |  | | |  |
| Άρθρο 16 | Χορήγηση προκαταβολής – Ρήτρα Πρόσθετης Καταβολής (Πριμ) | | | 10 |
|  |  | | |  |
| Άρθρο 17 | Εγγυήσεις καλής εκτέλεσης του έργου – Όριο ποσοστού έκπτωσης για πρόσθετη εγγύηση καλής εκτέλεσης | | | 10 |
|  |  | | |  |
| Άρθρο 18 | Ημερομηνία λήξης της προθεσμίας παραλαβής των προσφορών | | | 11 |
|  |  | | |  |
| Άρθρο 19 | Χρόνος ισχύος προσφορών | | | 11 |
|  |  | | |  |
| Άρθρο 20 | Δημοσιότητα – Δαπάνες δημοσίευσης | | | 11 |
|  | **ΚΕΦΑΛΑΙΟ Γ΄** | | |  |
| Άρθρο 21 | Δικαιούμενοι συμμετοχής στο διαγωνισμό | | | 12 |
|  |  | | |  |
| Άρθρο 22 | Επαγγελματικά προσόντα | | | 12 |
|  |  | | |  |
| Άρθρο 23 | Δικαιολογητικά | | | 13 |
|  |  | | |  |
| Άρθρο 24 | Περιεχόμενο Φακέλου Προσφοράς | | | 17 |
|  | **ΚΕΦΑΛΑΙΟ Δ΄** | | |  |
| Άρθρο 25 | Διάφορες ρυθμίσεις | | | 19 |

|  |
| --- |
| ΚΕΦΑΛΑΙΟ Α΄ |

# Άρθρο 1: Κύριος του Έργου- Αναθέτουσα αρχή

**1.1** Εργοδότης – Κύριος του Έργου – Αναθέτουσα Αρχή είναι:

Εργοδότης και Κύριος του έργου είναι το Ελληνικό Δημόσιο.

Αναθέτουσα Αρχή είναι το Υπουργείο Υποδομών, Μεταφορών & Δικτύων / ΓΓΔΕ / ΕΥΔΕ ΑΕΡΟΔΡΟΜΙΩΝ ΝΟΤΙΟΥ ΕΛΛΑΔΟΣ

* 1. Φορέας κατασκευής του έργου είναι: το Υπουργείο Υποδομών, Μεταφορών & Δικτύων.
  2. Προϊστάμενη Αρχή είναι ο Υπουργός ΥΠ.Υ.ΜΕ.ΔΙ./Υφυπουργός ΥΠ.Υ.ΜΕ.ΔΙ./Γενικός Γραμματέας Γ.Γ.Δ.Ε. / Γενικός Διευθυντής Συγκοινωνιακών Έργων / Διευθυντής ΕΥΔΕ Α/Δ Ν. Ελλάδος, σύμφωνα με την Απόφαση Υπουργού Υποδομών, Μεταφορών και Δικτύων με αριθ, Δ17γ/08/45/Φ.2.2.1/13-03-2007 «Μεταβίβαση αρμοδιοτήτων Προϊσταμένης Αρχής στις συμβάσεις δημοσίων έργων αρμοδιότητας Υπουργείου Περιβάλλοντος Χωροταξίας και Δημοσίων Έργων (ΦΕΚ Β΄447)».

Η Υπηρεσία που θα διεξάγει το διαγωνισμό είναι η Ε.Υ.Δ.Ε./Αεροδρομίων Νοτίου Ελλάδος

που έχει έδρα στην Αθήνα:

|  |  |  |
| --- | --- | --- |
| Οδός | : | Πετράκη 28 |
| Ταχ.Κωδ. | : | 105 63 |
| Τηλ. | : | 210 32 28 072 |
| Telefax | : | 210 32 51 992 |
| E-mail | : | [eydeair@otenet.gr](mailto:eydeair@otenet.gr) |

προς την οποία οι διαγωνιζόμενοι θα απευθύνουν την αλληλογραφία τους και θα καταθέσουν τα ένδικα μέσα (τα προβλεπόμενα από τις κείμενες διατάξεις κατά το στάδιο δημοπράτησης του έργου) που ενδεχομένως θα ασκήσουν.

**1.5** Διευθύνουσα / Επιβλέπουσα Υπηρεσία για την κατασκευή του έργου, είναι το τμήμα Κατασκευής Έργων της ΕΥΔΕ Αεροδρομίων Νοτίου Ελλάδος, με έδρα την Αθήνα, στη διεύθυνση της ανωτέρω παρ. 1.4.

Η δημοπρασία θα διενεργηθεί στην ΑΘΗΝΑ στη διεύθυνση της ανωτέρω παρ. 1.4, στις 10 Απριλίου (**10/04/2012**) ημέρα **Τρίτη** και ώρα **10:00 π.μ.** (ώρα λήξης της υποβολής προσφορών) από την ΕΥΔΕ Αεροδρομίων Νοτίου Ελλάδος της ΓΓΔΕ του Υπουργείου Υποδομών, Μεταφορών & Δικτύων.

**1.6** - «Ενδιαφερόμενος / Υποψήφιος», είναι η Εργοληπτική Επιχείρηση (Εργ. Επ.) που έχει το εκ του νόμου δικαίωμα και προτίθεται να λάβει μέρος στην παρούσα δημοπρασία.

* «Προσφέρων / διαγωνιζόμενος», είναι κάθε Εργ.Επ. ή Κοινοπραξία που έχει υποβάλλει προσφορά στην παρούσα δημοπρασία.
* «Ανάδοχος / εργολάβος», είναι η Εργ. Επ. ή Κοινοπραξία που συνάπτει σύμβαση εκτέλεσης με τον κύριο του έργου.
* «Τιμολόγιο Έργου» ή «Τιμολόγιο Προσφοράς» ή «Τιμολόγιο» ή «Συμβατικό Τιμολόγιο», είναι το Τιμολόγιο Μελέτης της υπηρεσίας με τις τιμές μονάδος μειωμένες κατά το ποσοστό έκπτωσης που προσφέρει ο ανάδοχος κατά το διαγωνισμό.
* Κωδικοποίηση Νομοθεσίας Δημοσίων Έργων (ΚΔΕ) είναι ο νόμος 3669/08 (ΦΕΚ Α΄116).

**1.7** Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας ανάθεσης ή εκτέλεσης του έργου, υποχρεούνται να δηλώσουν άμεσα τα νέα τους στοιχεία στους υποψηφίους ή στον ανάδοχο αντίστοιχα και δεν προκύπτουν από το γεγονός αυτό οποιεσδήποτε ακυρότητες στη διαδικασία της ανάθεσης ή της εκτέλεσης της υπόψη σύμβασης.

# 

# Άρθρο 2: Παραλαβή τευχών

**2.1** Το έντυπο Οικονομικής Προσφοράς, που θα συμπληρωθεί από τους διαγωνιζόμενους, και τα τεύχη δημοπράτησης, που αναφέρονται στο άρθρο 5 (παρ. 2) με στοιχεία 2, 4, 5, 6, 7 και 8, διατίθενται από την ΕΥΔΕ Αεροδρομίων Νοτίου Ελλάδος, οδός Πετράκη 28 Αθήνα, Πληροφορίες κ. Αλέξανδρο Παναγιωτόπουλο τηλ.: 210 3228072.

Εφόσον τα στοιχεία αυτά ζητηθούν έγκαιρα, η αρχή που διεξάγει το διαγωνισμό υποχρεούται να τα παραδώσει στους διαγωνιζόμενους **εντός έξι (6) ημερών** από την ημερομηνία παραλαβής της αίτησης. Η υπηρεσία είναι υποχρεωμένη να παραδίδει τα εμπροθέσμως ζητηθέντα στοιχεία από τα γραφεία της, μέχρι και την Τετάρτη 4-4-2012. Για την παραλαβή των τευχών οι ενδιαφερόμενοι καταβάλλουν τη δαπάνη αναπαραγωγής τους, που ανέρχεται σε **150,00** ΕΥΡΩ, εκτός αν ο ενδιαφερόμενος αναλάβει με δαπάνη και επιμέλειά του την αναπαραγωγή.

**2.2** Οι ενδιαφερόμενοι μπορούν ακόμα, τηρουμένης της ανωτέρω προθεσμίας, να λάβουν γνώση των υπόλοιπων στοιχείων και υπαρχουσών μελετών, ερευνών κ.λ.π., στα γραφεία της αρχής που διεξάγει το διαγωνισμό κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους. Επίσης, οι ενδιαφερόμενοι μπορούν **να ενημερώνονται και ηλεκτρονικά** για τα τεύχη δημοπράτησης του έργου(Ν.3669/08) μέσω της ιστοσελίδας της Γ.Γ.Δ.Ε.(h.t.p.p://www.ggde.gr).

**2.3** Οι ενδιαφερόμενοι (ημεδαποί και αλλοδαποί, από τα κράτη –μέλη της Ε.Ε. ή από τα κράτη του Ε.Ο.Χ. ή από τα κράτη που έχουν κυρώσει τη σύμβαση του Π.Ο.Ε. για τις δημόσιες συμβάσεις) μπορούν να παραλάβουν τα παραπάνω στοιχεία και ταχυδρομικά, εφόσον τα ζητήσουν έγκαιρα και εμβάσουν, κατόπιν συνεννόησης με την υπηρεσία που διεξάγει το διαγωνισμό, πέραν της αναφερομένης στην παράγραφο 2.1 δαπάνης και τη δαπάνη της ταχυδρομικής αποστολής τους. Η υπηρεσία αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών μεταφοράς αλληλογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο.

# Άρθρο 3: Προϋποθέσεις έγκυρης και παραδεκτής συμμετοχής στο διαγωνισμό – Τρόπος υποβολής φακέλου προσφοράς

**3.1** Για την **έγκυρη και παραδεκτή** συμμετοχή στο διαγωνισμό, οι ενδιαφερόμενοι καταθέτουν στην Επιτροπή Διαγωνισμού, μέσα στην προθεσμία του άρθρου 18, το φάκελο της προσφοράς τους, σύμφωνα με τις κείμενες διατάξεις και τις απαιτήσεις των άρθρων 23 και 24 της παρούσας.

Οι φάκελοι υποβάλλονται είτε (α) με κατάθεσή τους στην οικεία Επιτροπή Διαγωνισμού είτε (β) με συστημένη επιστολή προς την αρχή που διενεργεί το διαγωνισμό είτε (γ) με κατάθεσή τους στο πρωτόκολλο της Υπηρεσίας που διεξάγει το διαγωνισμό.

**3.2** Ο φάκελος προσφοράς (η προσφορά) συνίσταται σε **δύο** ξεχωριστούς φακέλους, το φάκελο των δικαιολογητικών συμμετοχής και το φάκελο της οικονομικής προσφοράς. Οι φάκελοι αναγράφουν στο εξωτερικό τους μέρος τον τίτλο του έργου, την επωνυμία, τη διεύθυνση (οδός, αριθμός, Τ.Κ., πόλη, τηλέφωνο, fax και ενδεχομένως, εφόσον υπάρχει, e-mail) του υποψηφίου και τα στοιχεία όλων των μελών, σε περίπτωση κοινοπραξίας. Ο ένας φάκελος περιέχει τα δικαιολογητικά συμμετοχής (με την ένδειξη στο εξωτερικό του «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ») και ο άλλος την οικονομική προσφορά (με την ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ»).Ελλείψεις στην αναγραφή των ανωτέρω (εξωτερικών) στοιχείων συμπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων.

**Ο φάκελος που περιέχει την οικονομική προσφορά είναι απαραίτητα και επί ποινή αποκλεισμού σφραγισμένος,** δηλαδή κλεισμένος με τρόπο που δε μπορεί να ανοιχθεί χωρίς να καταστεί τούτο αντιληπτό.

**3.3** Σε περίπτωση **ταχυδρομικής αποστολής ή κατάθεσης στο πρωτόκολλο**, οι φάκελοι Προσφοράς γίνονται δεκτοί εφόσον έχουν πρωτοκολληθεί στο πρωτόκολλο της αρχής που διεξάγει το διαγωνισμό, το αργότερο μέχρι την ημερομηνία και ώρα του διαγωνισμού, όπως ορίζονται στο άρθρο 18 της παρούσας.

Στην περίπτωση αυτή στο **εξωτερικό μέρος του φακέλου** θα αναγράφονται τα ακόλουθα:

|  |
| --- |
| Προς: ΕΥΔΕ Αεροδρομίων Νοτίου Ελλάδος της ΓΓΔΕ του Υπουργείου Υποδομών, Μεταφορών & Δικτύων  Πρόεδρο Επιτροπής Διαγωνισμού για το έργο:  **«Επέκταση αεροσταθμού, λοιπές βοηθητικές εγκαταστάσεις και διαμόρφωση περιβάλλοντος χώρου στον Κρατικό Αερολιμένα Χανίων Ι. Δασκαλογιάννης»** |
| Πετράκη 28  Τ.Κ. 105 63  ΑΘΗΝΑ |

**3.4** Η υπηρεσία που διεξάγει το διαγωνισμό δεν φέρει ευθύνη για τυχόν ελλείψεις του περιεχομένου των προσφορών που αποστέλλονται ταχυδρομικά ούτε για καθυστερήσεις στην άφιξή τους. Δε θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η υπηρεσία ειδοποιηθεί εγκαίρως.

Προσφορές **εκπρόθεσμες για οποιοδήποτε λόγο είναι απαράδεκτες** και επιστρέφονται χωρίς να ανοιχτούν. Η ανεπιφύλακτη παραλαβή της προσφοράς από τον εκπροθέσμως υποβάλλοντα τεκμαίρεται ως αποδοχή του αποκλεισμού και παραίτηση από το δικαίωμα δικαστικής αμφισβήτησης του αποκλεισμού.

Αν ο ενδιαφερόμενος διαφωνεί και δηλώσει ρητά στον Πρόεδρο της Ε.Δ. ότι θα καταθέσει σχετική ένσταση, ο φάκελος της εκπρόθεσμης προσφοράς παραλαμβάνεται και ανοίγεται με τις υπόλοιπες προσφορές. Η Ε.Δ. σημειώνει στο πρακτικό της στην περίπτωση αυτή την εκπρόθεσμη υποβολή (ακριβή ώρα που περιήλθε η προσφορά στην κατοχή της) και την απορρίπτει ως απαράδεκτη.

Η ίδια διαδικασία τηρείται και σε κάθε περίπτωση που η Επιτροπή Διαγωνισμού θεωρεί ότι η προσφορά είναι **απαράδεκτη.**

**Άρθρο 4: Διαδικασία κατάθεσης και εξέτασης των προσφορών**

* 1. **Παραλαβή και εξέταση των φακέλων Προσφοράς**

α) Η Επιτροπή Διαγωνισμού (Ε.Δ.) συνέρχεται σε δημόσια συνεδρίαση, μισή ώρα πριν την ώρα λήξης της προθεσμίας του άρθρου 18 της παρούσας. Κηρύσσεται η έναρξη της παραλαβής των προσφορών, παραλαμβάνονται οι φάκελοι προσφοράς, που κατατίθενται ενώπιων της και κηρύσσεται η λήξη της παραλαβής, σύμφωνα με την παράγραφο 5 του άρθρου 22 του ν. 3669/08, δηλαδή μετά την επέλευση της ώρας 10.00, ο Πρόεδρος ανακοινώνει τη λήξη του χρόνου, περιμένει λίγα λεπτά (2-3) και κηρύσσει τη λήξη της παραλαβής. Ο Πρόεδρος της Επιτροπής Διαγωνισμού επικοινωνεί εν συνεχεία αμέσως με την υπηρεσία του πρωτοκόλλου για να διαπιστώσει αν έχουν αφιχθεί ταχυδρομικώς προσφορές κατά την παρ. 3.1 (σημειώνεται ότι στο πρωτόκολλο αναγράφεται η ώρα και ημέρα άφιξης, σημειώνεται πάνω στο φάκελο και μονογράφεται από τον υπεύθυνο υπάλληλο) και σε καταφατική περίπτωση μεταβαίνει μέλος της, κατ’ εντολή του προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού.

β) Η παραλαβή και εξέταση των προσφορών στην ανοιχτή διαδικασία γίνεται από την Επιτροπή Διαγωνισμού **αυθημερόν**, σε **δημόσια συνεδρίαση** και σε **ενιαίο στάδιο**, το οποίο περιλαμβάνει έλεγχο των δικαιολογητικών συμμετοχής, αποσφράγιση και έλεγχο των οικονομικών προσφορών και υποβολή του πρακτικού της ΕΔ για τη διαδικασία και το αποτέλεσμα της δημοπρασίας.

γ) Οι φάκελοι που περιέχουν τα δικαιολογητικά συμμετοχής ανοίγονται από την Επιτροπή, **καταγράφονται** στο πρακτικό τα έγγραφα και δικαιολογητικά που περιέχονται στο φάκελο (χωρίς ταυτόχρονα να ελέγχεται το νομότυπο και η πληρότητά τους), μονογράφονται τα έγγραφα αυτά και ελέγχεται η βεβαίωση εγγραφής στο Μ.Ε.Ε.Π. ή το αντίγραφο εγγραφής σε επαγγελματικό μητρώο ή κατάλογο της αλλοδαπής (όταν ο διαγωνιζόμενος είναι αλλοδαπός από κράτος - μέλος της Ε.Ε., του Ε.Ο.Χ. ή από κράτος που έχει κυρώσει τη συμφωνία του Π.Ο.Ε. για τις δημόσιες συμβάσεις).

Στη συνέχεια **αποσφραγίζονται οι οικονομικές προσφορές**, μονογράφονται από τον Πρόεδρο και τα μέλη της Ε.Δ. και ανακοινώνονται τα επιμέρους στοιχεία τους για κάθε διαγωνιζόμενο. **Όλες** οι οικονομικές προσφορές καταχωρούνται, μετά από λογιστικό έλεγχο και τις τυχόν αναγκαίες διορθώσεις, σε πίνακα κατά τη σειρά μειοδοσίας (αρχίζοντας από τη μικρότερη προσφορά), ο οποίος υπογράφεται από τα μέλη της Ε.Δ. και αποτελεί μέρος του πρακτικού της.

δ) **Κατόπιν η Ε.Δ.**, ξεκινώντας από τον πρώτο μειοδότη και ακολουθώντας τη σειρά μειοδοσίας ελέγχει την έγκυρη συμμετοχή των διαγωνιζομένων, το δικαίωμα συμμετοχής τους στο διαγωνισμό (σύμφωνα με το άρθρο 21 της παρούσας) και την εκπλήρωση των όρων του άρθρου 22 της παρούσας, με βάση τα δικαιολογητικά και το περιεχόμενο του φακέλου, σύμφωνα με τα άρθρα 23 και 24 της παρούσας. Τέλος ελέγχει το παραδεκτό των οικονομικών προσφορών κατά την ίδια σειρά, σύμφωνα με τις διατάξεις του ν. 3669/08 και ανάλογα με το εφαρμοζόμενο σύστημα υποβολής προσφορών.

ε) Κατά τη διαδικασία αυτή, ελέγχεται η πληρότητα των υπογραφών και μονογραφών (**κατά τα ειδικότερα αναφερόμενα στο άρθρο 22 παρ. 6-8 του ν. 3669/08)** στην Οικονομική Προσφορά των διαγωνιζομένων και παρακρατούνται τα μηχανόσημα του άρθρου 24.1 παρ. 6 της παρούσας, τα οποία ο Πρόεδρος διαγράφει θέτοντας επ’ αυτών τη σχετική **σφραγίδα διαγραφής**. Ελέγχεται κατόπιν, κατά το **άρθρο 24.2** της παρούσας, η ορθότητα συμπλήρωσης του Εντύπου Οικονομικής Προσφοράς των διαγωνιζομένων, η αριθμητική και η ολόγραφη αναγραφή των επιμέρους ποσοστών έκπτωσης και η ομαλότητα αυτών μεταξύ τους.

στ) Για την εφαρμογή του **ελέγχου ομαλότητας**, χρησιμοποιείται από την Επιτροπή Διαγωνισμού (Ε.Δ.) η μέση έκπτωση προσφοράς (Εμ), που υπολογίζεται στο τέλος του Εντύπου Οικονομικής Προσφοράς από τους διαγωνιζόμενους, όπως αυτή (τυχόν) διορθώνεται από την Ε.Δ., σύμφωνα με τα οριζόμενα κατωτέρω. Για τον έλεγχο του ορθού υπολογισμού της Εμ από τους διαγωνιζόμενους, η Ε.Δ. ελέγχει τις δαπάνες εργασιών μετά την έκπτωση, το Γενικό Άθροισμα Δαπανών κατά την προσφορά (Σπ), το ποσό που αναλογεί στα Γ.Ε. & Ο.Ε. και το Σύνολο Εργασιών με Γ.Ε. & Ο.Ε. κατά την προσφορά, ενώ η μέση έκπτωση προσφοράς (Εμ), θα πρέπει να υπολογίζεται με την αναγκαία στρογγύλευση, ώστε να προκύπτει ο μειοδότης. **Σημειώνεται** ότι τα όρια ομαλότητας **δε στρογγυλοποιούνται**.

Σε περίπτωση **απόλυτης ταύτισης** των οικονομικών προσφορών διενεργείται **κλήρωση** από την Προϊσταμένη Αρχή μετά την εκδίκαση τυχόν ενστάσεων και κατόπιν προσκλήσεως των Εργ. Επ. που υπέβαλαν τις ίδιες προσφορές, με τρόπο που διασφαλίζει τη διαφάνεια της διαδικασίας.

ζ) Η διαδικασία ολοκληρώνεται αυθημερόν. Αν ο έλεγχος δε μπορεί να περατωθεί την ίδια ημέρα, λόγω του μεγάλου αριθμού των διαγωνιζομένων, η Ε.Δ. οφείλει να ολοκληρώσει αυθημερόν τον έλεγχο τουλάχιστον των δέκα πρώτων διαγωνιζόμενων, ακολουθώντας τη σειρά μειοδοσίας. Ο έλεγχος των υπολοίπων προσφορών μπορεί στην περίπτωση αυτή να συνεχιστεί τις αμέσως επόμενες ημέρες, εκτός αν υφίσταται σπουδαίος λόγος για την αναβολή του σε ημέρα και ώρα που ανακοινώνεται με τοιχοκόλληση στον πίνακα ανακοινώσεων της Υπηρεσίας. Τα δικαιολογητικά και οι προσφορές, που δεν ελέγχθηκαν, φυλάσσονται με ευθύνη του Προέδρου της Ε.Δ. Η εφαρμογή της διαδικασίας καταγράφεται στο Πρακτικό της Ε.Δ.

η) Μετά την ολοκλήρωση του ελέγχου για το σύνολο των διαγωνιζομένων, η Ε.Δ. απορρίπτει τις προσφορές που κρίνει αιτιολογημένα απαράδεκτες (με αναγραφή στο Πρακτικό) και καταρτίζει πίνακα των διαγωνιζομένων, που οι προσφορές τους κρίθηκαν παραδεκτές. Ακολουθεί **ανακοίνωση του Προέδρου της Ε.Δ.**, σε πίνακα της υπηρεσίας, στην οποία διεξάγονται οι ανοικτές συνεδριάσεις της, με την οποία γνωστοποιείται στους διαγωνιζόμενους ότι μπορούν να λάβουν γνώση του πρακτικού και να υποβάλουν (ενδεχομένως) ένσταση κατ’ αυτού **μέσα σε πέντε (5) ημέρες** από την ανωτέρω ανακοίνωση, προθεσμία που αρχίζει την επόμενη της ανάρτησης ημέρα.

Για την ημέρα και ώρα της ανάρτησης συντάσσεται αυθημερόν, με επιμέλεια του Προέδρου της Επιτροπής, σχετική **πράξη**, που υπογράφεται από όλα τα μέλη της.

Η Ε.Δ. είναι υποχρεωμένη να επιτρέψει την **πρόσβαση των διαγωνιζομένων** στα έγγραφα που υποβλήθηκαν στο διαγωνισμό, με επιτόπιο έλεγχο των εγγράφων και λήψη φωτοαντιγράφων των απαραίτητων κατά τους αιτούντες εγγράφων με δαπάνες τους, κατά το άρθρο 5 του ν. 2690/99.Οι ενστάσεις απευθύνονται στην Προϊσταμένη Αρχή, υποβάλλονται στο πρωτόκολλο της υπηρεσίας που διεξάγει το διαγωνισμό και γνωστοποιούνται με μέριμνα της υπηρεσίας αυτής στον Πρόεδρο της Ε.Δ.

θ) Αν δεν υποβληθούν ενστάσεις κατά του πρακτικού, η Ε.Δ. ολοκληρώνει το έργο της και υποβάλλει το πρακτικό για το αποτέλεσμα της δημοπρασίας στην Προϊσταμένη Αρχή, η οποία εγκρίνει το αποτέλεσμα και κατακυρώνει στο μειοδότη, επιφυλασσομένων των διατάξεων του άρθρου 27 του ν. 3669/08. Αν υποβληθούν ενστάσεις, η Επιτροπή Διαγωνισμού συντάσσει γνωμοδότηση την οποία και διαβιβάζει, (μαζί με τις ενστάσεις, το πρακτικό της και τα έγγραφα των φακέλων στα οποία οι ενστάσεις στηρίζονται) στην Προϊσταμένη Αρχή, η οποία αποφαίνεται επί των ενστάσεων και εν συνεχεία (στην ίδια ή και διαφορετική απόφαση) εγκρίνει το αποτέλεσμα. Η απόφαση αυτή **κοινοποιείται κατά το άρθρο 4.2 γ΄.**

**4.2 Έγκριση αποτελέσματος της Δημοπρασίας – Πρόσκληση για υπογραφή σύμβασης**

α) Η Προϊσταμένη Αρχή **εγκρίνει ή ακυρώνει** (συνολικά ή μερικά) το αποτέλεσμα της δημοπρασίας, σύμφωνα με τις διατάξεις του άρθρου 27 του ν. 3669/08. Για ακύρωση διαγωνισμού λόγω μη ικανοποιητικών προσφορών απαιτείται η γνωμοδότηση Τεχνικού Συμβουλίου του Υπουργείου Υποδομών, Μεταφορών & Δικτύων . Η απόφαση αυτή κοινοποιείται στους διαγωνιζόμενους (εκτός του μειοδότη). Μετά τη λήξη της σχετικής διαδικασίας και τη διεξαγωγή του (κατά το νόμο) προσυμβατικού ελέγχου νομιμότητας της διαδικασίας του διαγωνισμού από το Ελεγκτικό Συνέδριο, καθώς και την προσκόμιση της **υπεύθυνης δήλωσης** της Κ.Υ.Α. 20977/23-8-2007 των Υπουργών Ανάπτυξης και Επικρατείας (ΦΕΚ Β’ / 1673 / 23-8-2007) ‘’περί των Δικαιολογητικών για την τήρηση των μητρώων του Ν.3310/2005, όπως τροποποιήθηκε με το Ν.3414/2005’’ και τις εκάστοτε ισχύουσες διατάξεις, περί του ότι δεν συντρέχουν στο πρόσωπό του οι ασυμβίβαστες ιδιότητες του νόμου αυτού, προσκαλείται ο μειοδότης να προσκομίσει κατά τις διατάξεις του άρθρου 26 παρ. 2 του ν. 3669/08, μέσα σε προθεσμία τουλάχιστον δέκα (10) ημερών ή και περισσότερων **κατά την κρίση της Προϊσταμένης Αρχής**, ισχύουσα βεβαίωση εγγραφής στο μητρώο (εφόσον η αρχική δεν ισχύει πλέον) και επικαιροποιημένα τα δικαιολογητικά των παρ. 23.2.1 (οι ημεδαποί) και 23.2.2, (β), (γ) και (δ) (οι αλλοδαποί) της παρούσας, εφόσον έχει λήξει ο χρόνος ισχύος τους, καθώς και τα δικαιολογητικά της παρ. 24.1.5 (περί ονομαστικοποίησης των μετοχών).

**Σε κάθε περίπτωση** (ακόμα δηλαδή κι αν το αρχικώς προσκομισθέν ή η Ενημερότητα Πτυχίου ισχύει) οφείλει να προσκομίσει νέο πιστοποιητικό περί μη κήρυξης σε πτώχευση, εκκαθάριση, αναγκαστική διαχείριση, με ημερομηνία έκδοσης μεταγενέστερη της ημερομηνίας κοινοποίησης της σχετικής πρόσκλησης της Προϊσταμένης Αρχής. Επίσης προσκομίζονται και ελέγχονται τα αποδεικτικά φορολογικής και ασφαλιστικής ενημερότητας, εάν από την Ενημερότητα Πτυχίου που προσκομίσθηκε στο διαγωνισμό προκύπτει ότι κατά την ημέρα του διαγωνισμού ή την ημέρα διεξαγωγής του ελέγχου των δικαιολογητικών του αναδόχου είχε (ή έχει αντίστοιχα) λήξει ο χρόνος ισχύος των προσκομισθέντων για την έκδοσή της ή έληξαν τα υποβληθέντα για το ΤΣΜΕΔΕ. Από τα ως άνω αποδεικτικά πρέπει να αποδεικνύεται ότι ο ανάδοχος ήταν ενήμερος φορολογικά και ασφαλιστικά και κατά την ημέρα του διαγωνισμού, σύμφωνα με την υποβληθείσα υπεύθυνη δήλωσή του.

Τα στοιχεία ελέγχονται από την Προϊσταμένη Αρχή και, εφόσον διαπιστωθεί ότι δεν έχουν εκλείψει οι προϋποθέσεις συμμετοχής στο διαγωνισμό, κοινοποιείται η εγκριτική του αποτελέσματος του διαγωνισμού απόφαση στο μειοδότη (σύναψη σύμβασης), με πρόσκληση για την υπογραφή της σύμβασης κατά το άρθρο 30 του ν. 3669/08 σε ορισμένο τόπο και χρόνο προσκομίζοντας, μεταξύ των άλλων που προβλέπονται από τα συμβατικά τεύχη και τις απαιτούμενες εγγυητικές επιστολές καλής εκτέλεσης.

β) Αν τα ζητούμενα δικαιολογητικά δεν προσκομιστούν εντός της αρχικής (ή της παραταθείσας για σπουδαίο λόγο) προθεσμίας, ή αν τα προσκομισθέντα είναι ελλιπή ή αν δεν υφίστανται πλέον οι απαιτούμενες προϋποθέσεις καταλληλότητας του μειοδότη, η Προϊσταμένη Αρχή **ανακαλεί την απόφαση κατακύρωσης** και εγκρίνει την ανάθεση της κατασκευής στην αμέσως επόμενη, κατά σειρά μειοδοσίας, Εργοληπτική Επιχείρηση ή Κοινοπραξία, επαναλαμβάνοντας τη διαδικασία με τους ίδιους όρους και προϋποθέσεις και ούτω καθ΄ εξής.

Η Προϊσταμένη Αρχή είναι υποχρεωμένη να γνωστοποιήσει στο δεύτερο μειοδότη την έκβαση του επανελέγχου των δικαιολογητικών του πρώτου μειοδότη, πριν την κοινοποίηση της απόφασης έγκρισης του αποτελέσματος στο μειοδότη.

γ) Η απόφαση έγκρισης του αποτελέσματος, όπως και οι λοιπές αποφάσεις, που λαμβάνονται κατ΄ εφαρμογή του άρθρου 27 του ν. 3669/08, κοινοποιούνται στους διαγωνιζόμενους ταχυδρομικώς με απόδειξη ή με fax, κατά την κρίση της υπηρεσίας. Αν η ισχύς της προσφοράς του μειοδότη έχει λήξει και δε συμφωνεί στην παράταση ισχύος της προς το σκοπό σύναψης της σύμβασης, η Προϊσταμένη Αρχή απευθύνεται στο δεύτερο κατά σειρά μειοδότη, στον οποίο κατακυρώνει το διαγωνισμό, αν αυτός συμφωνεί στην παράταση και ούτω καθεξής.

# Άρθρο 5: Σύμβαση-Συμβατικά τεύχη

**5.1** Σχετικά με την υπογραφή της σύμβασης, ισχύουν τα προβλεπόμενα στο άρθρο 30 (παρ. 5 – 10) του 3669/08, καθώς και τα αναφερόμενα στο άρθρο 39 του ν. 3669/08.

**5.2** Τα συμβατικά τεύχη και στοιχεία, με βάση τα οποία θα εκτελεσθεί το προς ανάθεση έργο, είναι τα αναφερόμενα παρακάτω. Σε περίπτωση ασυμφωνίας των περιεχόμενων σ' αυτά όρων, η σειρά ισχύος αυτών καθορίζεται ως κατωτέρω:

1. Το συμφωνητικό.
2. Η παρούσα Διακήρυξη.
3. Η Οικονομική Προσφορά.
4. Το Τιμολόγιο Μελέτης.
5. Η Ειδική Συγγραφή Υποχρεώσεων (Ε.Σ.Υ.).
6. Οι Τεχνικές Προδιαγραφές και τα Παραρτήματα τους, η Τεχνική Συγγραφή Υποχρεώσεων (Τ.Σ.Υ.) Η/Μ Εγκαταστάσεων και η Τ.Σ.Υ. Έργων Οδοποιίας του ΥΠΕΧΩΔΕ (η οποία είναι δημοσιευμένο κείμενο και ως εκ τούτου δεν διανέμεται στους διαγωνιζόμενους).
7. Η Τεχνική Περιγραφή (Τ.Π.).
8. Ο Προϋπολογισμός Μελέτης.
9. Οι εγκεκριμένες μελέτες, που θα χορηγηθούν στον ανάδοχο από την υπηρεσία και οι εγκεκριμένες τεχνικές μελέτες, που θα συνταχθούν από τον Ανάδοχο, αν προβλέπεται η περίπτωση αυτή από τα συμβατικά τεύχη ή προκύψει κατά τις ισχύουσες διατάξεις περί τροποποίησης των μελετών του έργου.
10. Το Σχέδιο ασφάλειας και υγείας (ΣΑΥ) και ο φάκελος Ασφάλειας και Υγείας (ΦΑΥ).
11. Το Χρονοδιάγραμμα/Πρόγραμμα κατασκευής των έργων, όπως αυτό τελικά θα εγκριθεί από την Υπηρεσία.

**5.3** Επίσης συμβατική ισχύ έχουν, επόμενες των αναφερόμενων στην προηγούμενη παράγραφο, επειδή είναι δημοσιευμένα κείμενα :

(1) Τα εγκεκριμένα ενιαία Τιμολόγια του άρθρου 17 παρ. 4 του ν. 3669/08.

(2) Οι Ευρωκώδικες.

(3)Οι Πρότυπες Τεχνικές Προδιαγραφές (Π.Τ.Π.) του Υ.ΠΕ.ΧΩ.Δ.Ε. (ή του τ. Υ.Δ.Ε.).

(4) Οι προδιαγραφές ΕΛ.Ο.Τ. και I.S.O.

# Άρθρο 6: Γλώσσα διαδικασίας

* 1. Επίσημη γλώσσα της διαδικασίας είναι η Ελληνικήκαι όλα τα στοιχεία αυτής, καθώς και κάθε έγγραφο της Υπηρεσίας, θα είναι συντεταγμένα στην Ελληνική γλώσσα ή θα συνοδεύονται από νόμιμη ελληνική μετάφραση.

Επικρατούσα διατύπωση είναι πάντοτε η Ελληνική. Οι τυχόν ενστάσεις θα υποβάλλονται στην Ελληνική.

* 1. Τα έγγραφα και δικαιολογητικά που θα κατατεθούν από αλλοδαπές Επιχειρήσεις πρέπει, **επί ποινή απαραδέκτου**, να είναι νόμιμα επικυρωμένα, είτε από το Αρμόδιο Προξενείο της χώρας της διαγωνιζόμενης, είτε με την επίθεση της σφραγίδας ‘’Apostile” σύμφωνα με τη συνθήκη της Χάγης της 05-10-61 (που κυρώθηκε με το Ν. 1497/84), ώστε να πιστοποιείται η γνησιότητά τους. Η μετάφραση των εγγράφων αυτών γίνεται είτε από Έλληνα δικηγόρο είτε από το αρμόδιο προξενείο είτε από τη μεταφραστική υπηρεσία του Υπουργείου Εξωτερικών.
  2. Οι έγγραφες και προφορικές συνεννοήσεις μεταξύ των υπηρεσιών που εμπλέκονται στην ανάθεση και εκτέλεση του έργου, των υποψηφίων, των διαγωνιζομένων και του αναδόχου διεξάγονται στην Ελληνική γλώσσα. Ο ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την Υπηρεσία με διάθεση διερμηνέων.

# 

# Άρθρο 7: Εφαρμοστέα νομοθεσία

Για τη δημοπράτηση του έργου, την εκτέλεση της σύμβασης και την κατασκευή του, εφαρμόζονται οι διατάξεις των παρακάτω νομοθετημάτων:

**7.1** Ο Ν. 3669/2008 «Κύρωση της Κωδικοποίησης της νομοθεσίας κατασκευής δημοσίων έργων (ΚΔΕ).

**7.2** Ο Ν. 3886/2010 (ΦΕΚ α 173/30-9-2010) «Δικαστική προστασία κατά τη σύναψη δημοσίων συμβάσεων».

**7.3** Οι διατάξεις περί ονομαστικοποίησης των μετοχών των εργοληπτικών επιχειρήσεων με μορφή Α.Ε. και του ελέγχου της τυχόν ύπαρξης ασυμβίβαστων ιδιοτήτων από το Εθνικό Συμβούλιο Ραδιοτηλεόρασης κ.λπ. [ άρθρο 20 παρ. 7 και 31 – 34 του ν. 3669/08 και η Κ.Υ.Α. 20977/23-8-2007 των Υπουργών Ανάπτυξης και Επικρατείας (ΦΕΚ Β’ / 1673 / 23-8-2007) ‘’περί των Δικαιολογητικών για την τήρηση των μητρώων του Ν.3310/2005, όπως τροποποιήθηκε με το Ν.3414/2005’’ και απόφαση αριθμ.1108437/2565/ΔΟΣ/05 (Φ.Ε.Κ. Β΄1590)].

* 1. Οι διατάξεις Ν. 1642/86 για το Φ.Π.Α. (Φ.Ε.Κ. Α’ 25/86) και

Το άρθρο 27 του Ν. 2166/93 για κράτηση 6‰ στο ΤΣΜΕΔΕ (Φ.Ε.Κ. Α’ 137/24-8-93)

**7.5** Οι σε εκτέλεση των ανωτέρω διατάξεων εκδοθείσες κανονιστικές πράξεις (εφόσον δεν περιλαμβάνονται στην κωδικοποίηση), καθώς και οι λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας εργολαβίας και γενικότερα κάθε διάταξη (Νόμος, Διάταγμα, Απόφαση, σχετική εγκύκλιος κ.λπ.) που διέπει την ανάθεση και εκτέλεση του έργου της παρούσας σύμβασης, έστω και αν δεν αναφέρονται ρητά παραπάνω.

# Άρθρο 8: Χρηματοδότηση του Έργου, Φόροι, Δασμοί, κ.λ.π.- Πληρωμή Αναδόχου

**8.1** Το έργο χρηματοδοτείται από πιστώσεις του Προγράμματος Δημοσίων Επενδύσεων (αριθ. έργων 2012ΣΕ07780000 της ΣΑΕ 0778: 109.867.681,88€ και 2012ΣΕ07720000 της ΣΑΕ 0772: 217.318,12€) και υπόκειται στις κρατήσεις που προβλέπονται για τα έργα αυτά, περιλαμβανομένης και της κράτησης 6‰ του άρθρου 27 παρ.34-37 του Ν.2166/93(Φ.Ε.Κ.137 Α/24-8-93). Το έργο συγχρηματοδοτείται από το Ευρωπαϊκό Ταμείο Περιφερειακής Ανάπτυξης στα πλαίσια του Επιχειρησιακού Προγράμματος «Ενίσχυση της Προσπελασιμότητας» ΕΣΠΑ 2007-2013. Ο κωδικός ΟΠΣ της πράξης είναι «364946».

**8.2** Τα γενικά έξοδα, όφελος κ.λπ. του Αναδόχου και οι επιβαρύνσεις από φόρους, δασμούς κ.λπ. καθορίζονται στο αντίστοιχο άρθρο της Ε.Σ.Υ. Ο Φ.Π.Α. βαρύνει τον Κύριο του Έργου.

* 1. Οι πληρωμές θα γίνονται τμηματικά σύμφωνα με το άρθρο 53 του ν. 3669/08 και (ενδεχομένως) το αντίστοιχο άρθρο της Ε.Σ.Υ. Η πληρωμή του εργολαβικού τιμήματος θα γίνεται σε EURO.

# 

# Άρθρο 9: Παροχή διευκρινίσεων για το διαγωνισμό

Εφόσον ζητηθούν εγκαίρως συμπληρωματικές πληροφορίες, διευκρινίσεις κ.λπ. για το διαγωνισμό, αυτές θα παρέχονται από την αρχή που διεξάγει το διαγωνισμό, το αργότερο έξι ημερολογιακές (6) ημέρες πριν από την ημερομηνία λήξης υποβολής των προσφορών.

# Άρθρο 10: Τεκμήριο από τη συμμετοχή στο διαγωνισμό

Η υποβολή προσφοράς στο διαγωνισμό αποτελεί τεκμήριο ότι ο διαγωνιζόμενος έχει λάβει πλήρη γνώση αυτής της διακήρυξης και των λοιπών τευχών δημοπράτησης και γνωρίζει πλήρως τις συνθήκες εκτέλεσης του έργο

|  |
| --- |
| ΚΕΦΑΛΑΙΟ Β΄ |

# Άρθρο 11: Τίτλος, προϋπολογισμός, τόπος, περιγραφή και ουσιώδη χαρακτηριστικά του έργου

* 1. **Τίτλος του έργου**

Ο τίτλος του έργου είναι:

###### «Επέκταση αεροσταθμού, λοιπές βοηθητικές εγκαταστάσεις και διαμόρφωση περιβάλλοντος χώρου στον Κρατικό Αερολιμένα Χανίων Ι. Δασκαλογιάννης».

**Κοινό λεξιλόγιο για τις δημόσιες συμβάσεις (CPV)**

**Κύριο αντικείμενο : 45.21.33.31-2**

* 1. **Προϋπολογισμός του έργου**

Ο συνολικός προϋπολογισμός Μελέτης / Υπηρεσίας του έργου ανέρχεται σε **110.085.000,00** Ευρώ και αναλύεται σε:

* Δαπάνη Εργασιών **64.960.324,89€**
* Γενικά έξοδα και Όφελος εργολάβου (Γ.Ε.+Ο.Ε.) **11.692.858,48€**
* Απρόβλεπτα (ποσοστού 9% επί της δαπάνης εργασιών και του κονδυλίου Γ.Ε.+Ο.Ε.) που αναλώνονται σύμφωνα με τους όρους του άρθρου 57 παρ. 3 ν. 3669/08, **6.898.786,50€**
* Άσφαλτος (Απολογιστικά) **400.000,00€**
* Γενικά έξοδα και Όφελος εργολάβου (Γ.Ε.+Ο.Ε.) Ασφάλτου **72.000,00€**
* Αναθεώρηση **5.476.030,13€**
* Φόρος Προστιθέμενης Αξίας (23%) **20.585.000.00€**

**11.3 Τόπος εκτέλεσης του έργου**

Το έργο βρίσκεται στον χώρο του Αεροδρομίου Χανίων, στην Κρήτη, στο νομό Χανίων στην Ελλάδα.

**11.4** **Περιγραφή και ουσιώδη χαρακτηριστικά του έργου**

1. Εκατέρωθεν επέκταση του κτιρίου αεροσταθμού (που σήμερα έχει επιφάνεια 13.325,5τ.μ.) συμπεριλαμβανομένης της αναδιαρρύθμισης και αναβάθμισης των υφιστάμενων χώρων αυτού, έτσι ώστε η τελική συνολική επιφάνεια του κτιρίου να είναι 31.368,53τ.μ., σε τέσσερα(4) επίπεδα (υπόγειο συνολικής επιφάνειας 1.707,21 τ.μ., ισόγειο συνολικής επιφάνειας 16.167,10τ.μ., Α΄ όροφος συνολικής επιφάνειας 13.280,49τ.μ. και δώμα συνολικής επιφάνειας 213,73τ.μ.) καθώς και διαμόρφωση επιφάνειας 26.100,00τ.μ. νέου περιβάλλοντα χώρου του αεροσταθμού και αναδιαρρύθμιση 21.600τ.μ. υφιστάμενου περιβάλλοντα χώρου.
2. Κατασκευή νέου κτιρίου Πύργου Ελέγχου συνολικής επιφάνειας 1.872,98τ.μ. (σε έξι επίπεδα) και διαμόρφωση περιβάλλοντα χώρου συνολικής επιφάνειας 1405τ.μ όπου προβλέπονται 23 θέσεις στάθμευσης υπηρεσιακών αυτοκινήτων..
3. Κατασκευή νέου κτιρίου αμαξοστασίου(πυροσβεστικού σταθμού) συνολικής επιφάνειας 2.566,0τ.μ.(σε δύο επίπεδα) και διαμόρφωση αντίστοιχου περιβάλλοντα χώρου 7.050,00τ.μ.
4. Κατασκευή υπόστεγου χώρου φύλαξης απορριμμάτων συνολικής επιφάνειας 483,50τ.μ.
5. Πλήρεις Ηλεκτρομηχανολογικές εγκαταστάσεις κτιρίων και περιβάλλοντος χώρου.

**Επισημαίνεται** ότι, για λόγους διαφάνειας και ίσης μεταχείρισης αυτών που συμμετέχουν στο διαγωνισμό, αλλά και συμμόρφωσης προς τις επιταγές της Κοινοτικής νομοθεσίας και νομολογίας (υπόθεση C-496/99 P / Επιτροπή κατά CAS Succhi di Frutta SpA), το φυσικό και οικονομικό αντικείμενο των δημοπρατούμενων έργων δεν πρέπει να μεταβάλλεται ουσιωδώς κατά τη διάρκεια εκτέλεσης της σύμβασης. Δυνατότητα μεταβολής υφίσταται, μόνο σε **εξαιρετικές περιπτώσεις**, που αναφέρονται ρητά στην Ειδική Συγγραφή Υποχρεώσεων και εφόσον η μεταβολή δεν προκύπτει από ατέλειες και ελλείψεις της μελέτης, με βάση την οποία δημοπρατήθηκε το έργο.

Ειδικά, η διαχείριση των «επί έλασσον» δαπανών θα ακολουθεί τις προβλέψεις της υφιστάμενης νομοθεσίας (άρθρο 57 παρ. 4 του ν. 3669/08,) εφόσον η δυνατότητα χρησιμοποίησής τους αναφέρεται ρητά στη διακήρυξη και τη σύμβαση, με τους ακόλουθους όρους και περιορισμούς:

**Δεν επιτρέπεται** με τη χρησιμοποίηση των «επί έλασσον» δαπανών:

* να προκαλείται αλλαγή του **«βασικού σχεδίου»** της αρχικής σύμβασης, όπως αυτό περιγράφεται στα συμβατικά τεύχη,
* να θίγεται η πληρότητα, η ποιότητα και η λειτουργικότητα του έργου,
* να καταργείται μια **«ομάδα εργασιών»** της αρχικής σύμβασης,
* να πληρώνονται **νέες εργασίες**, που δεν υπήρχαν στην αρχική σύμβαση,
* να τροποποιούνται οι **προδιαγραφές** του έργου, όπως αυτές περιγράφονται στα συμβατικά τεύχη,
* να προκαλείται αύξηση ή να γίνεται εισαγωγή **νέων συμβατικών δαπανών**, οι οποίες δεν είχαν αποτελέσει αντικείμενο του διαγωνισμού του έργου (π.χ. για το μητρώο έργου, απολογιστικές εργασίες, κ.λπ.).
* Υπό την προϋπόθεση εφαρμογής των προαναφερθέντων περιορισμών, επιτρέπεται η χρησιμοποίηση των «επί έλασσον» δαπανών, **χωρίς περιορισμό** ορίου μεταβολής των εργασιών στο εσωτερικό της αυτής «ομάδας εργασιών», **αλλά:**
* με περιορισμό της μεταβολής (αύξησης ή μείωσης) της συμβατικής δαπάνης μιας «ομάδας εργασιών», **έως το 20% της δαπάνης αυτής** και **ταυτόχρονα**
* με περιορισμό του συνόλου, αθροιστικά, όλων των μετακινήσεων από «ομάδα εργασιών» σε «ομάδα εργασιών» **έως το 10% της δαπάνης της αρχικής σύμβασης του έργου**.

Οι ως άνω ποσοτικοί περιορισμοί δεν ισχύουν στην περίπτωση που επέρχονται μόνο μειώσεις ποσοτήτων (και οικονομικού αντικειμένου) μιας σύμβασης (στο πλαίσιο των προβλέψεων του ισχύοντος νομοθετικού πλαισίου), χωρίς να χρησιμοποιούνται τα εξοικονομούμενα ποσά για την αύξηση των ποσοτήτων άλλων εργασιών της σύμβασης.

# Άρθρο 12: Προθεσμία εκτέλεσης του έργου

Η συνολική προθεσμία εκτέλεσης του έργου, ορίζεται σε  **τριάντα (30) μήνες** από την ημέρα υπογραφής της σύμβασης.

Οι αποκλειστικές και ενδεικτικές τμηματικές προθεσμίες του έργου αναφέρονται στο άρθρο 9 της Ε.Σ.Υ, παραβίαση των οποίων επιφέρει την επιβολή ποινικών ρητρών, σύμφωνα με το άρθρο 11 της Ε.Σ.Υ.

# Άρθρο 13: Διαδικασία επιλογής Αναδόχου - Σύστημα υποβολής οικονομικών προσφορών

**13.1** Η επιλογή του Αναδόχου, θα γίνει σύμφωνα με την «ανοικτή διαδικασία» των άρθρων 111 (παρ. 10 περ. α) και 123 του ν. 3669/08 και υπό τις προϋποθέσεις του νόμου αυτού.

**13.2** Η οικονομική προσφορά των διαγωνιζομένων, θα υποβληθεί με το σύστημα Προσφοράς με επιμέρους ποσοστά έκπτωσης του άρθρου 6 του Ν. 3669/08.

Κάθε διαγωνιζόμενος μπορεί να υποβάλει μόνο μία οικονομική προσφορά.

# 

# Άρθρο 14: Κριτήριο Ανάθεσης – Ανάδειξη Αναδόχου

Κριτήριο για την ανάθεση της σύμβασης είναι η χαμηλότερη τιμή, όπως ειδικότερα ορίζεται στο άρθρο 26 του ν. 3669/08.

# Άρθρο 15: Εγγύηση συμμετοχής στο διαγωνισμό

**15.1** Για την έγκυρη συμμετοχή στο διαγωνισμό κατατίθενται από τους διαγωνιζόμενους, κατά τους όρους του άρθρου 24 του ν. 3669/08, εγγυητικές επιστολές συμμετοχής, που ανέρχονται σε ποσοστό 2% επί του προϋπολογισμού της υπηρεσίας, χωρίς αναθεώρηση και Φ.Π.Α., ήτοι στο ποσό των **1.680.480,00** ΕΥΡΩ. Οι εγγυητικές επιστολές απευθύνονται **είτε** στην υπηρεσία που διεξάγει το διαγωνισμό **ΕΥΔΕ Αεροδρομίων Νοτίου Ελλάδος** της ΓΓΔΕ του Υπουργείου Υποδομών, Μεταφορών & Δικτύων, **είτε** στο φορέα κατασκευής, **είτε** στον κύριο του έργου και σε περίπτωση διαγωνιζόμενης κοινοπραξίας πρέπει να είναι κοινές υπέρ όλων των μελών της.

**15.2** Οι εγγυητικές επιστολές αναφέρουν απαραίτητα την επωνυμία του διαγωνιζόμενου νομικού προσώπου (εταιρείας) ή τον τίτλο της Κοινοπραξίας, τον τίτλο του έργουγια το οποίο δίδεται η εγγύηση, σαφή παραίτηση του εγγυητή από την ένσταση της διζήσεως μέχρι το παραπάνω ποσό και ανεπιφύλακτη υπόσχεση περί καταβολής του ποσού της εγγύησης, χωρίς καμία ένσταση ή αντίρρηση, μέσα σε **πέντε (5) το πολύ εργάσιμες ημέρες** από τη σχετική ειδοποίηση, κατά τα αναφερόμενα ειδικότερα στις διατάξεις του άρθρου 24 του ν. 3669/08.

**Σφάλματα ή ελλείψεις** που σχετίζονται με τον τίτλο του έργου ή τον υπερού η εγγύηση δεν οδηγούν σε αποκλεισμό αν δεν γεννάται σύγχυση.

**15.3** Οι εγγυητικές επιστολές συμμετοχής **δε γίνονται δεκτές,** αν έχουν χρόνο ισχύος μικρότερο των δέκα (**10**) μηνών, από την ημερομηνία δημοπράτησης (άρθρο 23 παρ. 2 και 3 του Π.Δ. 609/85), όπως ισχύει μετά την τροποποίησή του με το άρθρο 4 παρ. 12 του ν 3481/06).

**15.4** Οι εγγυητικές επιστολές καταπίπτουν υπέρ του Κυρίου του Έργου, εφόσον συντρέχει νόμιμη περίπτωση.

# 

# Άρθρο 16: Χορήγηση Προκαταβολής – Ρήτρα πρόσθετης καταβολής (Πριμ)

**16.1 Δεν** προβλέπεται η χορήγηση προκαταβολής στον Ανάδοχο.

* 1. **Δεν** προβλέπεται η πληρωμή πριμ στην παρούσα σύμβαση.

# Άρθρο 17: Εγγυήσεις καλής εκτέλεσης του έργου – Όριο ποσοστού έκπτωσης για πρόσθετη εγγύηση καλής εκτέλεσης

Για την υπογραφή της σύμβασης απαιτείται η παροχή εγγύησης καλής εκτέλεσης κατά την παρ. 1 του άρθρου 35 του ν. 3669/08, που ανέρχεται σε ποσοστό 5% επί του προϋπολογισμού του έργου, χωρίς τα κονδύλια της αναθεώρησης και του Φ.Π.Α., ήτοι ποσού **4.201.200** Ευρώ.

Σε περίπτωση που το ποσοστό έκπτωσης που πρόσφερε στο διαγωνισμό ο ανάδοχος είναι μεγαλύτερο του νομίμου ορίου 12%, υποχρεούται να προσκομίσει για την υπογραφή της σύμβασης επιπλέον **πρόσθετη εγγύηση** καλής εκτέλεσης, σύμφωνα με τα οριζόμενα στην παράγραφο 2 του άρθρου 35 του ν. 3669/08, το ύψος της οποίας μπορεί να φτάσει και το 35% του προϋπολογισμού.

Σε περίπτωση **αναδόχου κοινοπραξίας**, οι εγγυήσεις καλής εκτέλεσης είναι πάντοτε κοινές υπέρ όλων των μελών της, όπως ορίζεται στο άρθρο 39 παρ. 1 του ν. 3669/08.

Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερα πιστωτικά ιδρύματα, ανεξαρτήτως του ύψους των.

# Άρθρο 18: Ημερομηνία λήξης της προθεσμίας παραλαβής των προσφορών

Ως ημερομηνία λήξης της προθεσμίας παραλαβής των προσφορών στο διαγωνισμό, ορίζεται **η 10-4-2012,** ημέρα Τρίτη. Ώρα λήξης της υποβολής προσφορών ορίζεται η **10:00 π.μ.**

Αν για οποιονδήποτε λόγο δε διεξαχθεί η δημοπρασία την προαναφερθείσα ημερομηνία ή, αν διεξαχθεί μεν αλλά δεν κατατεθεί καμιά προσφορά, θα διενεργηθεί σε νέα ημερομηνία που θα καθορίσει με πράξη της η Προϊσταμένη Αρχή και η οποία θα γνωστοποιηθεί με **ΦΑΞ** **πέντε (5) τουλάχιστον εργάσιμες ημέρες πριν** τη νέα ημερομηνία, σε όσους έλαβαν τεύχη του διαγωνισμού και την ίδια ώρα (10:00 π.μ.). Η ίδια διαδικασία μπορεί να επαναληφθεί και δεύτερη φορά με τους ίδιους όρους και προϋποθέσεις.

**Σημειώνεται** ότι στις νέες αυτές ημερομηνίες μπορούν να ζητήσουν και να λάβουν τεύχη του διαγωνισμού και να συμμετάσχουν σ΄ αυτόν ενδιαφερόμενοι που δεν εκδήλωσαν ενδιαφέρον την προηγούμενη φορά, εφόσον είναι δυνατή η τήρηση της προθεσμίας της παρ. 2.1 της παρούσας, ήτοι η λήψη των απαραίτητων τευχών της δημοπρασίας έξι τουλάχιστον (ημερολογιακές) ημέρες πριν την ημέρα του διαγωνισμού (η ημέρα αυτή δεν προσμετράται).

# Άρθρο 19: Χρόνος ισχύος προσφορών

Κάθε υποβαλλόμενη προσφορά δεσμεύει το συμμετέχοντα στο διαγωνισμό κατά τη διάταξη του άρθρου 24 παρ. 2 του ν. 3669/08, για διάστημα **εννιά (9)** **μηνών**, από την ημερομηνία υποβολής των προσφορών.

# Άρθρο 20: Δημοσιότητα - Δαπάνες δημοσίευσης

Περίληψη της Διακήρυξης αυτής θα δημοσιευθεί κατά την παρ. 7 – 9 του άρθρου 15 του ν. 3669/08, στο τεύχος Διακηρύξεων Δημοσίων Συμβάσεων της Εφημερίδας της Κυβέρνησης και στον Ελληνικό Τύπο, σύμφωνα και με την εγκύκλιο αριθ. Ε. 16/2007 της ΓΓΔΕ του Υποδομών, Μεταφορών & Δικτύων.

Προκήρυξη σύμβασης συνταγμένη κατά το σχετικό τυποποιημένο έντυπο του Κανονισμού ΕΚ 842/2011 της Επιτροπής, θα αποσταλεί για δημοσίευση στις 28-2-2012 στην Υπηρεσία Επίσημων Δημοσιεύσεων της Ευρωπαϊκής Ένωσης.

Γνωστοποίηση συναφθείσας σύμβασης συνταγμένη κατά το σχετικό τυποποιημένο έντυπο του Κανονισμού ΕΚ 842/2011 της Επιτροπής, θα αποσταλεί για δημοσίευση εντός 48 ημερών από τη σύναψη της σύμβασης.

Τα έξοδα των εκ του νόμου απαραίτητων δημοσιεύσεων της διακήρυξης της δημοπρασίας στον Ελληνικό Τύπο βαρύνουν τον Ανάδοχο και εισπράττονται με τον πρώτο λογαριασμό πληρωμής του έργου. Τα έξοδα δημοσιεύσεων των τυχόν προηγούμενων διαγωνισμών για το ίδιο έργο, καθώς και τα έξοδα των μη απαραίτητων εκ του νόμου δημοσιεύσεων, βαρύνουν τον κύριο του έργου και καταβάλλονται από τις πιστώσεις του έργου. Η δαπάνη δημοσίευσης προκηρύξεων δημοσίων συμβάσεων στην Επίσημη Εφημερίδα της Ευρωπαϊκής Ένωσης, βάσει του άρθρου 36 παρ.4 β. της κοινοτικής οδηγίας 2004/18/ΕΚ, βαρύνει την Ευρωπαϊκή Κοινότητα.

|  |
| --- |
| ΚΕΦΑΛΑΙΟ Γ΄ |

# Άρθρο 21: Δικαιούμενοι συμμετοχής στο διαγωνισμό

Στο διαγωνισμό δικαιούνται να συμμετάσχουν:

21.1 **Μεμονωμένες** εργοληπτικές επιχειρήσεις οι οποίες::

**α.** Είναι εγγεγραμμένες στο Μητρώο Εργοληπτικών Επιχειρήσεων (ΜΕΕΠ) που τηρείται στη ΓΓΔΕ , εφόσον ανήκουν:

α1) στην **6η** ή/και **7η** τάξη για έργα κατηγορίας Οικοδομικών εργασιών χωρίς περιορισμό έδρας

α2) στην **5η τάξη** για έργα κατηγορίας Οδοποιίας χωρίς περιορισμό έδρας ή/και **6η** τάξη για έργα κατηγορίας Οδοποιίας εντός νομού.

α3) στην **6η** τάξη για έργα κατηγορίας Ηλεκτρομηχανολογικών εργασιών χωρίς περιορισμό έδρας.

**β.** προέρχονται από κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου (Ε.Ο.Χ) ή από κράτη που έχουν υπογράψει την συμφωνία για τις Δημόσιες Συμβάσεις (Σ.Δ.Σ.) του Παγκόσμιου Οργανισμού Εμπορίου (Π.Ο.Ε.), στα οποία τηρούνται επίσημοι κατάλογοι αναγνωρισμένων εργοληπτών, εφόσον είναι εγγεγραμμένες σε αυτούς και σε τάξη και κατηγορία αντίστοιχη με τις καλούμενες του Ελληνικού Μητρώου Μ.Ε.Ε.Π., είτε

**γ.** προέρχονται από ως ανωτέρω β΄ κράτη, στα οποία δεν τηρούνται επίσημοι κατάλογοι αναγνωρισμένων εργοληπτών, εφόσον αποδεικνύουν ότι έχουν εκτελέσει έργα παρόμοια με το δημοπρατούμενο, από ποιοτική και ποσοτική άποψη.

21.2 **Κοινοπραξίες** Εργοληπτικών Επιχειρήσεων των παραπάνω περιπτώσεων α, β και γ σε οποιονδήποτε συνδυασμό μεταξύ τους, υπό τους όρους του άρθρου 16 παρ. 7 του ν. 3669/08 (Κοινοπραξία στην ίδια κατηγορία) και υπό τον όρο ότι κάθε Εργοληπτική Επιχείρηση θα συμμετέχει στο κοινοπρακτικό σχήμα με ποσοστό όχι μικρότερο του 25% της καλούμενης κατηγορίας.

21.3 Κοινοπραξίες εργοληπτικών επιχειρήσεων για την κάλυψη των διάφορων κατηγοριών των εργασιών του έργου υπό τους όρους της παρ. 3 του άρθρου 16 του ν. 3669/08. Το ποσοστό συμμετοχής της κάθε επιχείρησης στο κοινοπρακτικό σχήμα προκύπτει από τον προϋπολογισμό της κατηγορίας για την οποία αυτή συμμετέχει και δεν είναι απαραίτητο να αναγράφεται. Κατηγορία εργασιών με ποσοστό κάτω του 10% του προϋπολογισμού του έργου (χωρίς αναθεώρηση και Φ.Π.Α.), εφόσον δεν καλείται στη δημοπρασία, αθροίζεται στον προϋπολογισμό της μεγαλύτερης κατηγορίας.

21.4 Κοινοπραξίες εργοληπτικών επιχειρήσεων των παραπάνω περιπτώσεων 21.1α1 και 21.1 α3 με εργοληπτικές επιχειρήσεις εγγεγραμμένες στην **4η** τάξη του Μ.Ε.Ε.Π. για έργα κατηγορίας Οδοποιίας, με τις προϋποθέσεις της παρ. 10 του άρθρου 16 του ν. 3669/08 (αναβάθμιση ορίου λόγω κοινοπραξίας).

21.5 Κάθε εργοληπτική επιχείρηση συμμετέχει είτε μεμονωμένα είτε ως μέλος ενός κοινοπρακτικού σχήματος. Γίνονται επίσης δεκτές και μεμονωμένες εργοληπτικές επιχειρήσεις ή κοινοπραξίες εργοληπτικών επιχειρήσεων κατ΄ εφαρμογή της παρ. 9 του άρθρου 16 του ν. 3669/08 («κύρια κατηγορία»). Κατά τα λοιπά εφαρμόζονται οι ισχύουσες διατάξεις για τη συμμετοχή εργοληπτικών επιχειρήσεων σε διαγωνισμούς για την κατασκευή Δημοσίων Έργων.

# Άρθρο 22: Επαγγελματικά προσόντα

Κάθε Εργοληπτική Επιχείρηση που μετέχει στον διαγωνισμό μεμονωμένα ή ως μέλος Κοινοπραξίας οφείλει να διαθέτει τα παρακάτω επαγγελματικά προσόντα:

1. Να μη βρίσκεται σε πτώχευση, εκκαθάριση, αναγκαστική διαχείριση ή (προκειμένου περί αλλοδαπών) σε οποιαδήποτε άλλη ανάλογη κατάσταση, που προκύπτει από μια παρόμοια διαδικασία, η οποία προβλέπεται από την εθνική νομοθεσία του Κράτους προέλευσής της.

**2.** Να μην έχουν καταδικαστεί αμετάκλητα οι διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) και εταιρειών περιορισμένης ευθύνης (Ε.Π.Ε.), ο πρόεδρος και ο διευθύνων σύμβουλος σε περίπτωση ανώνυμης εταιρείας (Α.Ε.), τα φυσικά πρόσωπα που ασκούν τη διοίκησή του σε κάθε άλλη περίπτωση και τα αντίστοιχα κατά το δίκαιο της αλλοδαπής επιχείρησης πρόσωπα για α) συμμετοχή σε εγκληματική οργάνωση, κατά το άρθρο 2 παρ.1 της κοινής δράσης της αριθμ. 98/773/ΔΕΥ του Συμβουλίου της Ευρωπαϊκής Ένωσης, β) δωροδοκία, κατά το άρθρο 3 της πράξης του Συμβουλίου της 26ης Μαϊου 1997 (21) και στο άρθρο 3 παρ.1 της κοινής δράσης αριθμ. 98/742/ΚΕΠΠΑ του Συμβουλίου, γ) απάτη, κατά την έννοια του άρθρου 1 της σύμβασης για την προστασία των οικονομικών συμφερόντων των Ευρωπαϊκών Κοινοτήτων, δ) νομιμοποίηση εσόδων από παράνομες δραστηριότητες, κατά το άρθρο 1 της αριθμ. 91./308/ΕΟΚ οδηγίας του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, ε) υπεξαίρεση (375 Π.Κ), στ) απάτη (386-388 Π.Κ.), ζ) εκβίαση (385 Π.Κ.), η) πλαστογραφία (216-218 Π.Κ.), θ) ψευδορκία (224 Π.Κ.), ι) δωροδοκία (235-237 Π.Κ.), κ) δόλια χρεοκοπία (398 Π.Κ.).

Τα υπό α΄-δ΄ αδικήματα έχουν ως συνέπεια τον αποκλεισμό του υποψηφίου σε κάθε περίπτωση, ενώ τα υπό ε΄-κ΄, μόνο αν σχετίζονται με την άσκηση του επαγγέλματος του εργολήπτη.

1. Να έχει εκπληρώσει τις υποχρεώσεις της, όσον αφορά στην καταβολή των εισφορών Κοινωνικής Ασφάλισης, σύμφωνα με την ισχύουσα Ελληνική νομοθεσία (εφόσον είναι ημεδαπή ή αλλοδαπή μεν αλλά που έχει ήδη αναπτύξει δραστηριότητα στην Ελλάδα) ή σύμφωνα με τη νομοθεσία της χώρας όπου είναι εγκατεστημένη.
2. Να έχει εκπληρώσει τις υποχρεώσεις της, όσον αφορά στην καταβολή των φόρων, σύμφωνα με την ισχύουσα Ελληνική Νομοθεσία (σε περίπτωση που είναι εγκατεστημένη στην Ελλάδα) ή σύμφωνα με τη νομοθεσία της χώρας όπου είναι εγκατεστημένη.

**5.** Να μην έχει διαπράξει πειθαρχικό παράπτωμα για το οποίο της επιβλήθηκε ποινή που της στερεί το δικαίωμα συμμετοχής σε δημοπρασίες δημοσίων έργων (και καταλαμβάνει τη συγκεκριμένη δημοπρασία).

1. Χρηματοδοτική και Οικονομική Ικανότητα

Να διαθέτει την κατάλληλη πιστοληπτική (δανειοληπτική) ικανότητα για την εκτέλεση του δημοπρατούμενου έργου, εφόσον δημοπρατείται έργο προϋπολογισμού μεγαλύτερου από το ανώτατο όριο της τέταρτης (4ης) τάξης του Μ.Ε.Ε.Π.,προσκομίζοντας τα δικαιολογητικά της παρ. 23.3 του άρθρου 23 της παρούσας και σύμφωνα με το άρθρο 20 παρ. 8 του Ν.3669/08.

Σε περίπτωση Κοινοπραξίας η απαιτούμενη δανειοληπτική ικανότητα πρέπει να συντρέχει στο πρόσωπο μιας τουλάχιστον από τις κοινοπρακτούσες εργοληπτικές Επιχειρήσεις.

**7.** Τεχνική ικανότητα.

Οι αλλοδαπές εργοληπτικές επιχειρήσεις, που προέρχονται από κράτη - μέλη της Ευρωπαϊκής Ένωσης ή του Ε.Ο.Χ ή από κράτη που έχουν υπογράψει την συμφωνία για τις Δημόσιες Συμβάσεις του Παγκόσμιου Οργανισμού Εμπορίου, στις οποίες **δεν τηρούνται επίσημοι κατάλογοι** αναγνωρισμένων εργοληπτών, οφείλουν να αποδείξουν ότι έχουν πράγματι την τεχνική ικανότητα να εκτελέσουν το δημοπρατούμενο έργο, προσκομίζοντας τα δικαιολογητικά της παρ. 23.4 και 23.2.2 του άρθρου 23 της παρούσας και σύμφωνα με το άρθρο 147 του Ν. 3669/08.

Σε περίπτωση Κοινοπραξίας μεταξύ των ανωτέρω αλλοδαπών εργοληπτικών επιχειρήσεων η τεχνική ικανότητα πρέπει να αποδεικνύεται στο πρόσωπο μίας τουλάχιστον από τις κοινοπρακτούσες εργοληπτικές επιχειρήσεις

# Άρθρο 23: Δικαιολογητικά

Κάθε Εργοληπτική Επιχείρηση που συμμετέχει στη δημοπρασία, μεμονωμένα ή ως μέλος Κοινοπραξίας, οφείλει να αποδείξει ότι πληροί τις **απαιτήσεις του άρθρου 21** και ότι διαθέτει τα **προσόντα του άρθρου 22,** προσκομίζοντας σε πρωτότυπο ή νομίμως επικυρωμένο (κατά το άρθρο 11 του ν. 2690/99 – ΦΕΚ Α΄ 45) αντίγραφο, τα παρακάτω δικαιολογητικά:

* 1. **Δικαιολογητικά επαγγελματικής εγγραφής**

**α.** Προκειμένου περί Εργοληπτικής Επιχείρησης **εγγεγραμμένης στο Μ.Ε.Ε.Π.,** πιστοποιητικό εγγραφής σε αυτό, στην τάξη και κατηγορία που ορίζεται στο άρθρο 21 της παρούσας.

**β.** Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης ή του Ε.Ο.Χ., ή από κράτος που έχει υπογράψει την Σ.Δ.Σ. του Π.Ο.Ε., όπου **τηρούνται επίσημοι κατάλογοι** αναγνωρισμένων εργοληπτών, επικυρωμένο από την αρμόδια αρχή πιστοποιητικό εγγραφής στους καταλόγους, σε τάξη και κατηγορία όπως ορίζεται στο άρθρο 21 της παρούσας, συνταγμένο σύμφωνα με το άρθρο 151 του ν. 3669/08 (52 της Οδηγίας 2004/18).

**γ.** Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης ή του Ε.Ο.Χ. ή από κράτος που έχει υπογράψει την Σ.Δ.Σ. του Π.Ο.Ε., όπου **δεν τηρούνται επίσημοι κατάλογοι** αναγνωρισμένων εργοληπτών, βεβαίωση εγγραφής στο επαγγελματικό μητρώο της χώρας προέλευσής της, σύμφωνα με το άρθρο 145 του ν. 3669/08 (46 της Οδηγίας 2004/18).

Για την τεκμηρίωση του δικαιώματος συμμετοχής απαιτείται επιπλέον και η απόδειξη ανάλογης τεχνικής ικανότητας όπως καθορίζεται στην **παρ. 23.2.2.στ΄.**

Τα δικαιολογητικά επαγγελματικής εγγραφής προκειμένου να γίνουν **αποδεκτά,** θα πρέπει **να ισχύουν** κατά την ημερομηνία λήξης της παραλαβής των προσφορών.

* 1. **Δικαιολογητικά επαγγελματικής και τεχνικής καταλληλότητας**

Για την απόδειξη των προσόντων του **άρθρου 22** θα προσκομιστούν αντίστοιχα τα παρακάτω δικαιολογητικά:

* + 1. Οι εργοληπτικές επιχειρήσεις που είναι **εγγεγραμμένες στο Μ.Ε.Ε.Π.** θα προσκομίσουν ***«Ενημερότητα Πτυχίου»*** για χρήση σε δημοπρασίες, σύμφωνα με την ισχύουσα κάθε φορά υπουργική απόφαση. Η Ενημερότητα Πτυχίου **επί ποινή αποκλεισμού,** πρέπεινα είναι σε ισχύ κατά την ημερομηνία λήξης της παραλαβής των προσφορών. Στην περίπτωση που η φορολογική ή η ασφαλιστική ενημερότητα που αναγράφονται στην Ενημερότητα Πτυχίου έχουν λήξει, συνυποβάλλεται υπεύθυνη δήλωση (του μεμονωμένου υποψήφιου ή του μέλους της υποψήφιας κοινοπραξίας) ότι ο συμμετέχων είναι ασφαλιστικά και φορολογικά ενήμερος κατά την ημέρα του διαγωνισμού και ότι είναι σε θέση να αποδείξει την ενημερότητα αυτή εφόσον αναδειχθεί μειοδότης. Εφόσον στην Ενημερότητα Πτυχίου δεν αναγράφεται ρητά ότι τα στελέχη του πτυχίου του διαγωνιζομένου είναι ασφαλιστικώς ενήμερα στο ΤΣΜΕΔΕ, ο διαγωνιζόμενος **προσκομίζει επιπλέον της Ε.Π. ασφαλιστική ενημερότητα εν ισχύει για τα στελέχη αυτά.**
    2. Οι **αλλοδαπές εργοληπτικές επιχειρήσεις** θα προσκομίσουν:

**α.** Για την περίπτωση 1**:** Πιστοποιητικό εκδιδόμενο από δικαστική ή διοικητική αρχή της χώρας καταγωγής ή της χώρας προέλευσης, από το οποίο εμφαίνεται ότι πληρούνται οι απαιτήσεις αυτές.

**β.** Για την περίπτωση 2:Απόσπασμα ποινικού μητρώου ή ανάλογο έγγραφο Δικαστικής Αρχής της χώρας προέλευσης, που αφορά τους διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) και εταιρειών περιορισμένης ευθύνης (Ε.Π.Ε.), τον πρόεδρο και διευθύνοντα σύμβουλο σε περίπτωση ανώνυμης εταιρείας (Α.Ε.), τα φυσικά πρόσωπα που ασκούν τη διοίκησή του σε κάθε άλλη περίπτωση και τα αντίστοιχα κατά το δίκαιο της αλλοδαπής επιχείρησης πρόσωπα. Σε περίπτωση που το απόσπασμα ποινικού μητρώου δεν είναι λευκό, θα υποβάλλεται ένορκη βεβαίωση ενώπιον δικαστικής αρχής ή Συμβολαιογράφου, περί των αδικημάτων που αφορούν οι καταδίκες που είναι γραμμένες στο μητρώο. Αν κάποια από τις καταδίκες αφορά τα αδικήματα που προκαλούν αποκλεισμό των υποψηφίων, προσκομίζεται η καταδικαστική απόφαση προκειμένου να διαπιστωθεί αν το αδίκημα αφορά την άσκηση του επαγγέλματος του διαγωνιζόμενου. Η ένορκη βεβαίωση διατηρεί την ισχύ της για όσο χρόνο αντιστοιχεί στο περιεχόμενο του ποινικού μητρώου.

**γ.** Για την περίπτωση3**:** Πιστοποιητικά εκδιδόμενα από την αρμόδια αρχή του κράτους εγκατάστασης ή του ελληνικού κράτους (εφόσον η επιχείρηση έχει υποχρεώσεις σε ελληνικούς ασφαλιστικούς οργανισμούς) περί του ότι έχουν εκπληρωθεί οι υποχρεώσεις της Εργοληπτικής. Επιχείρησης., όσον αφορά στην καταβολή των εισφορών κοινωνικής ασφάλισης, σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα.

**δ.** Για την περίπτωση 4**:** Εφόσον η Εργοληπτική Επιχείρηση φορολογείται στην Ελλάδα, αποδεικτικά ενημερότητας για χρέη προς το ελληνικό δημόσιο, που αφορούν τόσο την ίδια όσο και τις Κοινοπραξίες στις οποίες συμμετέχει (παρ. 3 του άρθρου 20 του ν. 3669/08). Σε περίπτωση που η Εργοληπτική Επιχείρηση δε φορολογείται στην Ελλάδα, σχετική βεβαίωση αρμόδιας ελληνικής αρχής ή υπεύθυνη δήλωση περί του γεγονότος αυτού και ταυτόχρονα αποδεικτικό φορολογικής ενημερότητας αρμόδιας αρχής της χώρας εγκατάστασής της.

**ε.** Για την περίπτωση **5: Υπεύθυνη δήλωση** του νόμιμου εκπροσώπου της εργοληπτικής επιχείρησης ότι δεν της επιβλήθηκε για πειθαρχικό παράπτωμα ποινή η οποία της στερεί το δικαίωμα συμμετοχής στη δημοπρασία.

Αν σε κάποιο κράτος δεν εκδίδονται τα παραπάνω **α** έως **δ** έγγραφα ή πιστοποιητικά, μπορεί να αντικατασταθούν με **ένορκη βεβαίωση** (εκδοθείσα εντός των έξι μηνών που προηγούνται της ημερομηνίας δημοπράτησης) και εφόσον δεν προβλέπεται η έκδοση ένορκης βεβαίωσης, από **υπεύθυνη δήλωση**.

**Αν διαπιστωθεί με οποιονδήποτε τρόπο ότι, στην εν λόγω χώρα εκδίδονται τα υπόψη πιστοποιητικά, η προσφορά του διαγωνιζόμενου είναι απαράδεκτη.**

**στ.** Για τις **εργοληπτικές**. **επιχειρήσεις της παραγράφου 21.1.γ:** Κατάλογο έργων που εκτελέστηκαν κατά την τελευταία πενταετία συνοδευόμενο από πιστοποιητικά καλής εκτέλεσής τους, από τα οποία στοιχεία αποδεικνύεται ότι έχουν εκτελέσει παρόμοια ποιοτικά και ποσοτικά έργα με το δημοπρατούμενο. Τα πιστοποιητικά αυτά αναφέρουν την αξία, το χρόνο και τον τόπο εκτέλεσης των έργων και διευκρινίζουν αν τα έργα εκτελέστηκαν κατά τους κανόνες της τέχνης και αν περατώθηκαν κανονικά.

Αλλοδαπές εργοληπτικές επιχειρήσεις εγγεγραμμένες σε επίσημους καταλόγους αναγνωρισμένων εργοληπτών της χώρας τους, κατά την έννοια του άρθρου 151 του ν. 3669/08 (52 της Οδηγίας 2004/18), απαλλάσσονται από την υποχρέωση υποβολής των δικαιολογητικών που μνημονεύονται στο πιστοποιητικό εγγραφής τους.

Όλα τα ανωτέρω (α) έως και (ε) στοιχεία, προκειμένου να είναι παραδεκτή η προσφορά του διαγωνιζόμενου, θα πρέπει να βρίσκονται σε ισχύ κατά την ημερομηνία που καθορίζεται στο **άρθρο 18** της παρούσας Διακήρυξης. Αν στις ειδικές διατάξεις που διέπουν την έκδοσή τους, δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των **έξι μηνών** που προηγούνται της ημερομηνίας λήξης της παραλαβής των προσφορών. Οι ένορκες βεβαιώσεις, που τυχόν προσκομίζονται για αναπλήρωση δικαιολογητικών, πρέπει επίσης να φέρουν ημερομηνία εντός των έξι μηνών που προηγούνται της δημοπράτησης.

Τα δικαιολογητικά υποβάλλονται σε πρωτότυπα ή (κατ’ επιλογή του διαγωνιζόμενου) σε νόμιμα επικυρωμένα φωτοαντίγραφα (κατά τις διατάξεις του άρθρου 11 του ν. 2690/99 όπως ισχύει). Αντί επικύρωσης των φωτοαντιγράφων αρκεί η υποβολή (μαζί με τα φωτοαντίγραφα μέσα στο φάκελο δικαιολογητικών) υπεύθυνης δήλωσης του νόμιμου εκπροσώπου της διαγωνιζόμενης επιχείρησης περί του ότι τα υποβαλλόμενα στοιχεία είναι φωτοαντίγραφα του πρωτοτύπου. Η υπεύθυνη δήλωση πρέπει να αναφέρει, επί ποινή απαραδέκτου, **ένα προς ένα** τα δικαιολογητικά των οποίων βεβαιώνεται η ακρίβεια, **χωρίς να απαιτείται** αναφορά σε προσδιοριστικά της ταυτότητας των εγγράφων στοιχεία (αρ. πρωτ., ημερομηνία έκδοσης κ.λπ.).

Τα πιστοποιητικά που εκδίδονται από τα Κέντρα Εξυπηρέτησης Πολιτών (Κ.Ε.Π.) γίνονται δεκτά χωρίς επικύρωση. Ειδικά το αποδεικτικό **φορολογικής ενημερότητας** των ελληνικών αρχών (όταν προσκομίζεται ιδιαίτερα και δεν καλύπτεται από την ενημερότητα πτυχίου) υποβάλλεται σε πρωτότυπο ή φωτοαντίγραφο θεωρημένο από αρμόδιο υπάλληλο της αρχής που διεξάγει το διαγωνισμό. Το θεωρημένο φωτοαντίγραφο έχει τον ίδιο χρόνο ισχύος όπως και το πρωτότυπο (απόφ. Υπουργού Οικονομικών 1109793/6134-11/0016/ΠΟΛ.1223/24.11.1999, Φ.Ε.Κ. 2134 Β΄, όπως ισχύει). ). Αποδεικτικά φορολογικής ενημερότητας από τον ειδικό διαδικτυακό τόπο του Υπουργείου Οικονομίας και Οικονομικών γίνονται δεκτά ως ακριβή αντίγραφα.

**Επισημαίνεται** ότι τα μέλη της Επιτροπής Διαγωνισμού δεν επικυρώνουν φωτοαντίγραφα των δικαιολογητικών των διαγωνιζομένων κατά ή μετά το διαγωνισμό, εκτός της βεβαίωσης εγγραφής στο ΜΕΕΠ. Όλα τα δικαιολογητικά πρέπει να **περιέχονται στο φάκελο** των δικαιολογητικών και να είναι ήδη επικυρωμένα με νόμιμο τρόπο, **κατά την υποβολή του φακέλου.** Τα δικαιολογητικά παραμένουν στο φάκελο και δε νοείται επίδειξη και απόσυρσή τους από τους διαγωνιζόμενους.

Εφόσον διαπιστωθεί καθ’ οιονδήποτε τρόπο ότι ο διαγωνιζόμενος υπέβαλε ψευδή δήλωση κατά την παροχή σημαντικών πληροφοριών που ζητούνται στον εν λόγω διαγωνισμό, **αποκλείεται.**

* 1. **Δικαιολογητικά Χρηματοδοτικής και Οικονομικής Ικανότητας**

Βεβαίωση τράπεζας για τη δανειοληπτική ικανότητα της διαγωνιζόμενης εργοληπτικής επιχείρησης, ημεδαπής ή αλλοδαπής. Κρίνεται επαρκής ως απόδειξη πιστοληπτικής ικανότητας, έγγραφο τράπεζας που δηλώνει ότι συνεργάζεται με υποψήφιο και θα εξετάσει αίτησή του για χρηματοδότηση, με ποσό που αντιστοιχεί σε ποσοστό 10% τουλάχιστον του προϋπολογισμού του έργου (χωρίς Φ.Π.Α.) ήτοι **8.950.000€**, αν και εφόσον αναδειχθεί ανάδοχος. Σε περίπτωση κοινοπραξίας η απαιτούμενη δανειοληπτική ικανότητα πρέπει να αποδεικνύεται στο πρόσωπο μιας τουλάχιστον από τις κοινοπρακτούσες επιχειρήσεις ή σωρευτικά σε όλες τις επιχειρήσεις.

**23.4 Δικαιολογητικά Τεχνικής Ικανότητας**

Από τις αλλοδαπές εργοληπτικές επιχειρήσεις, που προέρχονται από κράτη - μέλη της Ευρωπαϊκής Ένωσης ή του Ε.Ο.Χ ή από κράτη που έχουν υπογράψει την συμφωνία για τις Δημόσιες Συμβάσεις του Παγκόσμιου Οργανισμού Εμπορίου, στις οποίες **δεν τηρούνται επίσημοι κατάλογοι** αναγνωρισμένων εργοληπτών, προκειμένου να ελεγχθεί ότι έχουν πράγματι την τεχνική ικανότητα να εκτελέσουν το υπό ανάθεση έργο θα προσκομισθούν τα δικαιολογητικά που αναγράφονται στην παρ. 2 του άρθρου 147 του Ν.3669/08 ήτοι:

α) Υποβολή καταλόγου των εργασιών που έχουν εκτελεσθεί κατά την προηγούμενη πενταετία, συνοδευόμενο από πιστοποιητικά ορθής εκτέλεσης των σημαντικότερων εργασιών. Τα πιστοποιητικά αυτά αναφέρουν το ποσό, το χρόνο και τον τόπο εκτέλεσης των εργασιών και προσδιορίζουν εάν πραγματοποιήθηκαν σύμφωνα με τους κανόνες της τέχνης και εάν περατώθηκαν κανονικά.

β) Η αναφορά του τεχνικού προσωπικού ή των τεχνικών υπηρεσιών, είτε ανήκουν απευθείας στην επιχείρηση του οικονομικού φορέα είτε όχι, ιδίως των υπευθύνων για τον έλεγχο της ποιότητας και εκείνων που θα έχει στη διάθεσή του ο εργολήπτης για την εκτέλεση του έργου.

γ) Περιγραφή του τεχνικού εξοπλισμού.

δ) Αναφορά τίτλων σπουδών και επαγγελματικών προσόντων του εργολήπτη ή και των διευθυντικών στελεχών της επιχείρησης, ιδίως δε του ή των υπευθύνων για την εκτέλεση των εργασιών.

ε) Αναφορά των μέτρων περιβαλλοντικής διαχείρισης που μπορεί να εφαρμόζει ο οικονομικός φορέας κατά την εκτέλεση της σύμβασης, στις ενδεδειγμένες περιπτώσεις

στ) Δήλωση σχετικά με το μέσο ετήσιο εργατοϋπαλληλικό δυναμικό του εργολήπτη και τον αριθμό των στελεχών της επιχείρησης κατά την τελευταία τριετία.

ζ) Δήλωση σχετικά με τα μηχανήματα, τις εγκαταστάσεις και τον τεχνικό εξοπλισμό που διαθέτει ο εργολήπτης για την εκτέλεση της σύμβασης.

Σε περίπτωση Κοινοπραξίας η τεχνική ικανότητα πρέπει να αποδεικνύεται στο πρόσωπο μίας τουλάχιστον από τις κοινοπρακτούσες εργοληπτικές επιχειρήσεις.

* 1. **Επίκληση από συμμετέχοντα της εμπειρίας τρίτου προσώπου**

Εφόσον οι αλλοδαποί υποψήφιοι δεν έχουν εκτελέσει έργα σύμφωνα με την παράγραφο 23.4 μπορούν να επικαλεσθούν την εμπειρία άλλου οικονομικού φορέα (εφεξής ο τρίτος), κατά την έννοια των διατάξεων της οδηγίας 2004/18/ΕΚ για την εκπλήρωση των συμβατικών υποχρεώσεων του έργου. Στην περίπτωση αυτή απαιτείται η προσκόμιση δεσμευτικού εγγράφου του τρίτου, από το οποίο να προκύπτει ότι θα θέσει την εμπειρία του και συγκεκριμένους πόρους στη διάθεση του υποψηφίου και στοιχείων που αποδεικνύουν την εμπειρία σε έργα της παραγράφου 23.4. Με τους ίδιους όρους οι προσφέρουσες κοινοπραξίες μπορούν να επικαλεσθούν την εμπειρία που διαθέτει ένας ή περισσότεροι από τους μετέχοντες σ΄ αυτές (εφεξής μέλος-μέλη).

# 

# Άρθρο 24 : Περιεχόμενο Φακέλου Προσφοράς

**Ο φάκελος προσφοράς (προσφορά) των διαγωνιζομένων** περιλαμβάνει, επί ποινή αποκλεισμού, **φάκελο δικαιολογητικών συμμετοχής** και **σφραγισμένο φάκελο Οικονομικής Προσφοράς**, σύμφωνα με τα κατωτέρω:

**24.1** Ο φάκελος των δικαιολογητικών συμμετοχής πρέπει, **επί ποινή αποκλεισμού, να περιέχει** όλα τα δικαιολογητικά που αναφέρονται στο άρθρο 23 και **επιπλέον** τα ακόλουθα:

**1.** Τις **εγγυητικές επιστολές** συμμετοχής του άρθρου 15 της παρούσας.

**2.** **Υπεύθυνη δήλωση** του προσώπου που υπογράφει την προσφορά ότι έχει το εκ του καταστατικού δικαίωμα εκπροσώπησης της επιχείρησης στον εν λόγω διαγωνισμό. ΗΠροϊσταμένη Αρχή διατηρεί το δικαίωμα αμφισβήτησης του δικαιώματος εκπροσώπησης, κατά τον επανέλεγχο των δικαιολογητικών πριν την σύναψη της σύμβασης.

Εφόσον η επιχείρηση **δεν αμφισβητήσει** μέχρι την ολοκλήρωση της διαδικασίας (κατά την παρ. 4.2 α΄ της παρούσας) την εκπροσώπησή της από το πρόσωπο που υπέγραψε την προσφορά της, **η εκπροσώπηση τεκμαίρεται.**

Όταν προσκομίζεται **Ενημερότητα Πτυχίου**, από την οποία προκύπτει η νομιμοποίηση του προσώπου που υπογράφει την προσφορά, δεν υποβάλλεται υπεύθυνη δήλωση, εκτός αν είναι απαραίτητη για τη νομιμοποίηση της υπογραφής προσώπου που δεν προκύπτει από την Ενημερότητα Πτυχίου (λόγω αλλαγής στα πρόσωπα που δεσμεύουν με την υπογραφή τους την εργοληπτική επιχείρηση).

**3.** Σε περίπτωση διαγωνιζόμενης **Κοινοπραξίας,** υποβάλλεται δήλωση ή και ιδιωτικό συμφωνητικό υπογεγραμμένα από τους νομίμους εκπροσώπους των μελών, για τη σύσταση της Κοινοπραξίας. Δηλώνονται επίσης και τα ποσοστά συμμετοχής των κοινοπρακτούντων μελών (εφόσον προβλέπονται από τις ισχύουσες διατάξεις ελάχιστα ποσοστά συμμετοχής σε κοινοπραξία).

**4.** Δικαιολογητικά **Ονομαστικοποίησης μετοχών**. Εξαιρούνται της υποχρέωσης αυτής οι εταιρείες που είναι εισηγμένες στο Χρηματιστήριο της χώρας εγκατάστασής τους και υποβάλλουν περί τούτου υπεύθυνη δήλωση του νόμιμου εκπροσώπου τους. Κατά τα λοιπά προσκομίζονται τα ακόλουθα στοιχεία :

**α) Οι επιχειρήσεις που είναι εγγεγραμμένες στο Μ.Ε.Ε.Π.,** προσκομίζουν αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα υποβολής της προσφοράς.

**β) Οι αλλοδαπές επιχειρήσεις,** εφόσον έχουν κατά το δίκαιο της έδρας τουςονομαστικές μετοχές**,** προσκομίζουν :

**αα)** πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές.

**ββ)** αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς**.**

**γγ)** Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Τα δικαιολογητικά αυτά προσκομίζονται στην αναθέτουσα αρχή και πριν τη σύναψη της σύμβασης επικαιροποιημένα κατά τον ίδιο τρόπο.

**γ) Οι αλλοδαπές επιχειρήσεις,** που δεν έχουν κατά το δίκαιο της χώρας στην οποία έχουν την έδρα τους ονομαστικές μετοχές, υποβάλλουν :

**αα)** Βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου.

**ββ)** Έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών.

**γγ)** Αν δεν τηρείται τέτοια κατάσταση, προσκομίζεται σχετική κατάσταση μετόχων (με 1%), σύμφωνα με την τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία.

**δδ)** Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί δεν της είναι γνωστοί. Η Επιτροπή του Διαγωνισμού δε μπορεί να κρίνει την επάρκεια της αιτιολόγησης, αν όμως επιδείξει τη δυνατότητα απόκτησης ή σύνταξης της κατάστασης αυτής τότε η επιχείρηση αποκλείεται.

Τα ανωτέρω **υπό β) και γ) έγγραφα** πρέπει να συνοδεύονται από επίσημη μετάφραση και όσα εξ αυτών προέρχονται από δημόσιες αρχές, να είναι επικυρωμένα από αρμόδια αρχή της χώρας εγκατάστασης.

**5.** Τα απαιτούμενα **3.050** μηχανόσημα του ΤΣΜΕΔΕ (υπολογιζόμενα με βάση τον προϋπολογισμό του έργου, χωρίς Φ.Π.Α.) ή πρωτότυπο ισόποσο γραμμάτιο είσπραξης αγοράς ενσήμων Τ.Σ.Μ.Ε.Δ.Ε. (επ΄ ονόματι του διαγωνιζομένου). Η οποιαδήποτε υποδιαίρεση του μηχανόσημου καλύπτεται με ακέραιο μηχανόσημο.

Γίνονται δεκτά τα μηχανόσημα και στην περίπτωση που περιλαμβάνονται στο φάκελο της οικονομικής προσφοράς.

**24.2 Ο σφραγισμένος** φάκελος «Οικονομικής Προσφοράς» περιέχει συμπληρωμένο το έντυπο **Οικονομικής Προσφοράς της Υπηρεσίας.**

Το έντυπο της Οικονομικής Προσφοράς υπογράφεται, επί ποινή αποκλεισμού, από το νόμιμο εκπρόσωπο της εργοληπτικής επιχείρησης ή της Κοινοπραξίας και όλες οι σελίδες μονογράφονται από τον ίδιο (μονογραφές που τυχόν λείπουν συμπληρώνονται μετά το άνοιγμα των προσφορών. Ακόμα κι αν αρνηθεί να τα μονογράψει ο διαγωνιζόμενος, τα μονογράφει η Ε.Δ. – άρθρο 22 παρ. 4 του ν. 3669/08). Επίσης, εφόσον λείπουν, συμπληρώνονται από τον προσφέροντα μετά το άνοιγμα των προσφορών τα ονοματεπώνυμα των προσφερόντων και οι σφραγίδες των επιχειρήσεων. Σε κάθε περίπτωση οι ελλείψεις αυτές δε θεωρούνται λόγος αποκλεισμού από τη δημοπρασία.

**Επισημαίνεται ότι:**

**α)** **αποκλείονται** από το διαγωνισμό προσφορές, στις οποίες δεν αναγράφεται **έστω και ένα επιμέρους ποσοστό έκπτωσης** ομάδας εργασιών του εντύπου της οικονομικής προσφοράς **ή το ενιαίο ποσοστό έκπτωσης** στο σύστημα του άρθρου 5 του ν. 3669/08, **ολογράφως και αριθμητικώς.**

**β) η ολόγραφη αναγραφή των επιμέρους ποσοστών έκπτωσης υπερισχύει της αντίστοιχης αριθμητικής.**

**γ)** Αν παρουσιαστούν **ελλείψεις** στην αναγραφή των στοιχείων της οικονομικής προσφοράς (πλην εκείνων που επιφέρουν αποκλεισμό**), διαφορές** μεταξύ της ολόγραφης και της αριθμητικής τιμής ή **λογιστικά σφάλματα** στα αθροίσματα, τα γινόμενα ή τη στρογγυλοποίηση, **η Επιτροπή Διαγωνισμού διορθώνει** τα σφάλματα και αναγράφει την ορθή οικονομική προσφορά.

|  |
| --- |
| ΚΕΦΑΛΑΙΟ Δ΄ |

# Άρθρο 25 : Διάφορες ρυθμίσεις

**25.1** Με το υπ΄ αριθ. πρωτ. 2281/Φ.95/12-12-2011 έγγραφο της Ε.Δ.Α. Μεταφορών προεγκρίθηκε η δημοπράτηση του έργου.

**25.2** Η έγκριση διάθεσης της σχετικής πίστωσης, αποφασίστηκε με την αριθ. πρωτ.232/α/45/17-2-2012 Απόφαση Υπουργείου Υποδομών, Μεταφορών & Δικτύων/ΓΓΔΕ/ΕΥΔΕ Αεροδρομίων Νοτίου Ελλάδος.

**25.3** Η έγκριση δημοπράτησης του έργου, αποφασίστηκε με την αριθ. πρωτ.269/α/45/23-2-2012 Απόφαση Υπουργείου Υποδομών, Μεταφορών & Δικτύων/ΓΓΔΕ/ΕΥΔΕ Αεροδρομίων Νοτίου Ελλάδος.

**25.4** Η παρούσα σύμβαση υπόκειται λόγω ποσού στις ασυμβίβαστες ιδιότητες και τις απαγορεύσεις των άρθρων 31 και επόμενα του ν. 3669/08.

**25.5** Ο Κύριος του Έργου μπορεί να εγκαταστήσει για το έργο αυτό Τεχνικό Σύμβουλο.

Ο Ανάδοχος του έργου, έχει την υποχρέωση να διευκολύνει τις δραστηριότητες του Τεχνικού Συμβούλου, που πηγάζουν από τη συμβατική σχέση της Υπηρεσίας με αυτόν.

**ΑΘΗΝΑ, 8 -2- 2012**

|  |  |  |  |  |
| --- | --- | --- | --- | --- |
| **ΣΥΝΤΑΧΘΗΚΕ** | |  | **ΕΛΕΓΧΘΗΚΕ & ΘΕΩΡΗΘΗΚΕ** | |
| **Χ. Παπαργυρόπουλος**  **Πολ. Μηχ. με Δ΄β**  **Γ. Αναγνωστόπουλος**  **Ηλ. Μηχ. με Β΄β**  **Ε. Φραγκουλόπουλος**  **Μηχ/γος Μηχ. με ΣΑΧ με Δ΄β**  **Μ. Χαϊκάλη**  **Αρχ. Μηχ. με Β΄β**  **Δ. Φωκά**  **Πολ. Μηχ. με Ε΄β** |  | | **Ο ΤΜΗΜΑΤΑΡΧΗΣ**  **Ν. Μάρκου**  **Αρχ. Μηχ. με Β΄β** | |
| **ΕΓΚΡΙΘΗΚΕ** | | | |
| Με την αριθμό πρωτ. οικ. 274/α/45/24-2-2012 απόφαση /  Υπουργείου Υποδομών Μεταφορών & Δικτύων / Γ.Γ.Δ.Ε. / ΕΥΔΕ Α/Δ Ν. ΕΛΛΑΔΟΣ  **Ο Διευθυντής**  **ΕΥΔΕ Α/Δ Ν. Ελλάδος**  **Κ. Βαλαβάνης**  **Πολιτικός Μηχανικός με Β΄ β** | | | |
|  | | | |